Uljarević: Izjave Vučića i Vulina su provala bijesa i agresije, u pitanju je njihov pokušaj da ponovo imaju pod kontrolom uticaj u Crnoj Gori - PORTAL REVIJE FOKUS\nUljarević: Izjave Vučića i Vulina su provala bijesa i agresije, u pitanju je njihov pokušaj da ponovo imaju pod kontrolom uticaj u Crnoj Gori\nOcijenila je i da predstavnici vlasti u Srbiji na Crnu Goru gledaju kao nedozrelu, nedovršenu državu kojoj Srbija treba da uredi određene stvari unutar sistema. Ističe i da situacija u Crnoj Gori – pandemija, ekonomski problemi, uz rast nacionalističkog, klerikalnog izraza, kreiraju vulnerabilnost koju neko sa strane pokušava da iskoristi. Smatra i da Vučić ima dosta problema, bez obzira na to što u drugi plan stavlja neuspjeh da „ispregovara jasan odnos sa Kosovom“ i da je „iza svega samo plan da se skrene pogled sa problema“ koje Srbija ne može da riješi\nIzvršna direktorica Centra za građansko obrazovanje Daliborka Uljarević izjavila je za N1 da izjave predsjednika Srbije Aleksandra Vučića i predsjednika Skupštine Srbije Ivice Dačića poslije usvajanja Rezolucije o Srebrenici u parlamentu Crne Gore pokazuju “nivo njihove manipulativnosti” jer se tom rezolucijom jasno apostrofira individualna krivica za genocid i ni u jednom segmentu nema izjednačavanja nijednog naroda kao genocidnog.\n„U pitanju je njihov pokušaj da povrate uticaj u Crnoj Gori da bi od nje napravili ono što su napravili u Republici Srpskoj – da imaju pod kontrolom tu teritoriju“, rekla je Uljarević i dodala da pošto im to ne uspijeva dolazi „provala bijesa i agresije iz Srbije“.\nOcijenila je i da predstavnici vlasti u Srbiji na Crnu Goru gledaju kao nedozrelu, nedovršenu državu kojoj Srbija treba da uredi određene stvari unutar sistema. Ističe i da situacija u Crnoj Gori – pandemija, ekonomski problemi, uz rast nacionalističkog, klerikalnog izraza, kreiraju vulnerabilnost koju neko sa strane pokušava da iskoristi.\nSmatra i da Vučić ima dosta problema, bez obzira na to što u drugi plan stavlja neuspjeh da „ispregovara jasan odnos sa Kosovom“ i da je „iza svega samo plan da se skrene pogled sa problema“ koje Srbija ne može da riješi.\nUljarević je rekla i da je ne čudi što smo došli do ove tačke u odnosima Srbije i Crne Gore iako to izgleda vrlo radikalno – iz prostog razloga što Vučić ne gleda Crnu Goru kao suverenu i nezavisnu državu, već teritoriju nad kojim želi da ima politički i drugi vezani uticaj, prenosi N1.\n„I kada god osjeća da taj uticaj nije u srazmjeri sa onim što je uložio na različite načine i u različite aktere dolazimo do zatezanja odnosa“, kaže ona.\nUljarević ocjenjuje i da je talas kritika iz Srbije po usvajanju Rezolucije „potpuno nepravedno zapljusnuo Crnu Goru jer je u pitanju rad crnogorskih institucija u okviru onog što je njihovo ustavno i zakonsko ovlašćenje”.\nKomentarišući odgovor Vučića da su se u Crnoj Gori umiješali u srpske stvari jer raspravljaju o Srebrenici, Uljarević navodi da Srebrenica nije pitanje rezervisano samo za raspravu u Srbiji. I drugi parlamenti u Evropi, kako podsjeća, razgovarali su o njemu, a i EP je donio rezuluciju koja osuđuje genocid u Srebrenici, i nju je ratifikovala i Crna Gora, ali tada nije bilo reakcije iz Srbije.\nPovodom natpisa tabloda iz Srbije bliskih vlastima o Crnoj Gori, kaže da ta njihova prizemnost ne treba da služi na ponos ni onom kog podržavaju, ali i da kontraproduktivno djeluje po projektovane ciljeve u Crnoj Gori.\n„Nad ovim se zgražava najveći dio Crne Gore i to je nešto što nas je podsjetilo koliko se ne poštuju crnogorske institucije od srbijanskih vlasti i medija, a ako se ne poštuju institucije, onda se ne poštuje ni Crna Gora“, kaže Uljarević.\nPovodom izjava crkvenih velikodostojnika, patrijarha Porfirija i mitropolita Joanikija, koji su takođe kritikovali usvajanje Rezolucije, Uljarević ocjenjuje da je „njih prilično ponio prethodni period u kom su crkveni velikodostojnici zauzeli neprimjereno važno mjesto u društveno političkom životu Crne Gore”.\n„Kao da su zaboravili da je Crna Gora ustavom definisana kao građanska država“, rekla je Uljarević i dodala da bi „korisnije bilo i za SPC da se velikodostojnici više bave vjerskim pitanjima“.\n„Nadam se da će shvatiti da njihove intervencije nemaju pravog učinka, a neće doprinijeti ni njihovom pozicioniranju kao ljudi od integriteta“, kaže Uljarević.\nNa konstataciju da je „na talasu crkve“ Zdravko Krivokapić došao na vlast i pitanje koliko je to miješanje bilo primjereno, Uljarević kaže da misli drugačije.\n„Ja mislim drugačije o tome kako je došlo do tih promjena. Čvrsto vjerujem da su građani glasali protiv DPS, birajući ono što je trenutno bilo na ponudi“, rekla je Uljarević i dodala da je uticaj crkve tu bio „samo jedna kap u čaši nezadovoljstva, prije svega socijalno ekonomskog“.\nSve jeste, kako dodaje, kulminiralo usvajanjem Takona o slobodi vjeroispovijesti.\n„Ali na litije su išli i ljudi koji nisu vjernici, niti su svi išli da bi branili svetinje, već da bi pokazali otpor prema prethodnom režimu. Istina je da je Krivokapić bio izbor SPC i da je uz blagoslov pokojnog mitropolita Amfilohija došao na tu poziciju i ne možemo da znamo kakve dugove ima“, rekla je Uljarević, ali je naglasila da je jedan od dobrih predloga Krivokapića bila smjena ministra za ljudska i manjinska prava zbog negiranja genocida u Srebrenici.\n„Postoji mnogo stvari s kojima se ne slažem koje radi ili govori aktuelni premijer, ali sve što radi u delu otklona prema crkvi podržavam snažno“, rekla je Uljarević podsjećajući da je Krivokapić premijer države Crne Gore, koja je i multikonfesionalno društvo.\nSmatra i da Krivokapić nije bio svjestan kakvu lavinu će izazvati priča o Rezoluciji.\n„Po mom sudu, njemu je dosta stalo do podrške SPC, a to nisu stvari sa kojima sam saglasna. Uvjerena sam da nije bio svjestan lavine koja će uslijediti, ali dobro je što je ostao dosljedan da se odluka sprovede“, rekla je Uljarević.\nKazala je i da su lideri tri koalicije još u septmebru prošle godine potpisali koalicioni sporazum čiji principi se preslikavaju i u glasanje u Rezoluciji o Srebrenici.\n„Ta Rezolucija odraziila je i stavove građana – istraživanja javnog mnjenja pokazala su da većina stanovnika Crne Gore osuđuje genocid u Srebrenici i da su dominantno opredijeljeni prema EU i žele učlanjenje u EU“, rekla je Uljarević.\nTags: agresijabijesDaliborka UljarevićRezolucija o SrebreniciSrbija\nPrethodna priča Ministarstvo vanjskih poslova: Rezolucija nije usmjerena ni protiv jednog naroda ili države, sve ostalo je političko i medijsko spinovanje protiv vlasti\nSledeća priča Cetinja: Nagrada Udruženja Crnogoraca Amerike Davidu Vukoviću\nPlav: Modernizovani lokalni putevi\nBosanac Anel i Poljakinja Dagna od 2011. godine biciklima osvajaju svijet


Najbolja politika-unutrašnje reforme EU uz proširenje – Krstarica\nNajbolja politika-unutrašnje reforme EU uz proširenje\nTanjug 28. avgusta 2019. 13:57\nSANTANDER – Premijerka Ana Brnabić održala je danas u Santanderu u Španiji predavanje na temu „Proširenje u novoj Evropi“, gde je poručila da je najbolja politika za novu Evropu da unutrašnje reforme sprovodi istovremeno sa proširenjem.\nKonferencija „Quo Vadis Europa? Evropska unija pre novog političkog ciklusa“ održana je na Internacionalnom univerzitetu „Menendez Pelayo“ u Santanderu, a dobrodošlicu je premijerki poželeo šef španske diplomatije Žozep Borel, koji je istakao da je njeno učešće velika čast. Brnabić je rekla da je proširenje veoma važno za Srbiju i region iz kog dolazi i dodala da su evropske integracije i članstvo strateški cilj naše zemlje i zemalja regiona.\n„Unija se suočava sa mnogim izazovima, a mi sa Zapadnog Balkana verujemo u evropsku ideju možda i više nego mnoge evropske zemlje u ovom trenutku, donosimo neku novu perspektivu ali i podsećanje zašto je EU važna i koje su njene prednosti“, rekla je ona.\nNavodeći da su unutrašnje reforme EU nužne, Brnabić je nabrojala brojne izazove sa kojima se unija suočava – Bregzit, migracije, rastući populizam, nagoveštaj recesije, klimatske promene kojima će nova Evropska komisija morati da se bavi, te istakla da u procesu preispitivanja Evropa mora više da sluša svoje građane.\n„EU je jedina šansa evropskih zemalja u efikasnom nadmetanju sa svetom. I svetu je potrebna EU, a ona treba da ima aktivnu ulogu u rešavanju svetskih pitanja i da bude faktor stabilnosti“, smatra Brnabić.\nOna je istakla i da zemlje koje nisu članice EU neće moći da se izbore sa izazovima bez unije, te istakla da želi da bude premijer zemlje čiji će se građani radovati što postaju član kluba kojem pripadaju i čije vrednosti dele, a ne „zato što im se pruža prilika da odu iz zemlje“.\n„Nas na Balkanu okružuju zemlje EU, tako da se može reći da se ne radi o proširenju već o uključivanju“, rekla je Brnabić i dodala da veruje u reči nove predsednice EK da EU neće biti kompletna bez Zapadnog Balkana.\n„I mi želimo jaču Evropu. EU je počela kao mirovni projekat i to najuspešniji koji imamo. To je nama na Balkanu važno i potrebno. Dok postoji EU postojaće održiv mir. I to je moj odgovor na pitanje zašto želimo u EU iako ima svoje probleme i izazove“, rekla je Brnabić.\n„Ni ja ni moj prethodnik, a sada predsednik Aleksandar Vučić, nikad građanima ne govorimo o EU kao o“ ćupu zlata“ već kao o mestu kojem pripadamo i delimo iste vrednosti. EU nije raj gde su visoke plate i slično. To sami moramo da stvorimo kroz reforme“, napomenula je Brnabić.\n„Moja vlada nema plan B, čak iako EU kaže da mora prvo da se reformiše mi ćemo nastaviti na isti način, nastavićemo sa reformama“, navela je Brnabić.\n„Ne pričamo različito u Moskvi i Briselu, želimo u EU, to je naš cilj, ali i dobre odnose sa Moskvom. Ne mislim da je to problem ni za Moskvu ni za Brisel“, navela je Brnabić.\nPredavanjem na Univerzitetu „Menendez Pelayo“, Brnabić je završila jednodnevnu posetu Španiji, tokom koje je razgovarala sa šefom diplomatije te zemlje i narednim šefom evropske diplomatije Žozepom Borelom.


Fejsbuku preti blokada u Rusiji ako se ispostavi da je slao lažne poruke – Čivijaš Radio Šabac\nin Društvo, Featured, Rusija, Svet, VESTI\nFejsbuk se može suočiti sa blokadom u Rusiji ako se ispostavi da je lažne poruke u ime RIA Novosti distribuirala sama društvena mreža, izjavio je Dmitrij Lipin, zamenik predsednika komisije Ruske advokatske komore za nove tehnologije i pravnu podršku za digitalizaciju društva.\nU nedelju je pres-služba medijske grupe MIA Rosija sevodnja javila da su u ime RIA Novosti na društvenu mrežu Fejsbuk poslate lažne poruke s pozivima na suprotstavljanje specijalnoj operaciji Rusije za demilitarizaciju Ukrajine, s kojima RIA Novosti ili drugi izvori medijske grupe nisu povezani.\nAdvokati razmatraju pravne korake, navela je pres služba. Ranije su slični pozivi na Fejsbuku distribuirani u ime drugih ruskih medija, posebno TV kanala Rusija 24.\n„Ako se ispostavi da lažne poruke širi sama društvena mreža, onda Fejsbuk može biti prepoznat kao prekršilac zakona Ruske Federacije na inicijativu Generalnog tužilaštva. A to povlači za sobom moguće ograničenje rada u Rusiji, novčanu kaznu, pa čak i potpunublokadu na teritoriji Ruske Federacije“, rekao je Lipin.\nOn je dodao da, prema novom zakonu, Fejsbuk mora da otvori svoje predstavništvo u Rusiji, kao i druge velike strane internet kompanije.\n„Ako to ne bude učinjeno, onda Fejsbuku mogu biti ograničene i uplate koje prima za oglašavanje na resursu”, rekao je stručnjak.\nRanije je objavljeno da internet kompanija Meta Platforms ne odgovara na zahteve Roskomnadzora da deblokira cenzurisane materijale TV kanala Zvezda, novinske agencije RIA Novosti, internet sajtova Lenta.ru i Gazeta.ru.\nGlavno tužilaštvo je, u dogovoru s Ministarstvom inostranih poslova Rusije, odlučilo da Fejsbuk proglasi umešanim u narušavanje prava i sloboda ruskih građana zbog ograničavanja zvaničnih naloga četiri ruska medija.\nNakon toga, Roskomnadzor je delimično ograničio pristup Fejsbuku u vidu usporavanja saobraćaja.


Međunarodni aerodrom Tuzla: U ovoj godini se očekuje povećanje broja putnika i destinacija - Privredna štampa\nZapočeti radovi na rekonstrukciji i dogradnji zgrade putničkog terminala, izgradnja carinskog skladišta, renoviranje i saniranje PSS, u potpunosti stavljanje u funkciju osvjetljenja PSS u projektovanoj dužini koji se planira dovršiti u prvoj polovini planske godine će u velikoj mjeri unaprijediti uslove u provedbi zračnih operacija.\nUspostavljanjem vlastitog školskog centra za stručno osposobljavanje i usavršavanje zaposlenih na Aerodromu, obezbijedit će se uslovi za kontinuirano doškolovanje i licenciranje u toku cijele godine, čime će se ostvariti značajne finansijske uštede u odnosu na dosadašnji period, doškolovanja uposlenika u nastavnom centru Međunarodni aerodrom Sarajevo.\nU planskom periodu će se učiniti maksimalan napor na povećanju broja letova sa postojećim avioprevoznikom, ali će se nastaviti sa aktivnostima na iznalaženju mogućnosti saradnje i sa drugim avioprevoznicima.\nIzgradnjom carinskog skladišta kapaciteta cca 300 tona goriva JET-1 u 2018. godini će biti značajno unaprijeđeno snadbijevanje zrakoplova avio gorivom kako postojećih korisnika (kupaca) tako i novih kupaca koji su zainteresirani za dopunu gorivom na aerodromu kojeg do sada nisu mogli koristiti zbog nedovoljnog kapaciteta, navodi se, između ostalog, u planu poslovanja tuzlanske zračne luke.\nBanjalučka berza: Na jučerašnjem trgovanju ostvaren je promet od 93.561,01 KM, kroz 44 transakcija\nVrijednost BIRS indeksa se povećala za 0,41% i iznosi 550,33 poena. Vrijednost FIRS indeksa se povećala za 0,63% i…\nPrihodi od indirektnih poreza u prva dva mjeseca 2018. godine iznosili su 1 milijardu i 126 miliona KM i veći…


Osnivač Fondacije Tijana Jurić u Subotici, Igor Jurić, kaže za Magločistač da je ova fondacija pokrenula inicijativu za uvođenje sistema Amber Alert koji bi u slučaju nestale dece obavestio i pokrenuo institucije i celo društvo da se uključi u potragu za nestalom decom. Međutim, kako navodi, „još uvek nije jasno zašto se u Srbiji toliko uporno odbija razgovor o ovom važnom problemu“.\nKako kaže, uvođenjem ovog sistema, kao i u drugim državama, građani bi imali mogućnost da se uključe i da aktivno pomažu u otkrivanju kriminalnih radnji bilo koje vrste u svojim sredinama.\nFondacija je tokom proteklih godina pratila i analizirala praksu u zemljama gde se ovaj sistem pokazao kao više nego uspešan.\n„Sistem funkcioniše tako da, kada nestane jedno dete, bukvalno se celo društvo pokrene, animira, obavesti da je dete nestalo i da je potrebno da se svi uključimo u potragu za njim. Prekidaju se svi radio i televizijski programi, informacija se emituju putem banera, velikih led ekrana i elektronskih bilborda na kojima se pojavljuju fotografije i informacije o nestalom detetu i sve ono što policija dozvoljava da se prikaže, a u nekim situacijama možda i podaci o osumnjičenima za krivično delo otmice deteta. Zatim na bankomatima, kada se podiže novac, umesto reklame prikazuje se fotografija i podaci o detetu. Svi građani bi od svojih mobilnih operatera dobili sms ili mms poruku, da bi mogli prepoznati dete u slučaju da ga vide. Na auto-putevima, osim poruka koje se mogu videti tipa ’vozite pažljivo’, ’usporite’, ’radovi na putu“, takođe bi se prikazivale ove informacije“, objašnjava Jurić.\nZašto u Srbiji još uvek nije pokrenut sistem Amber Alert?\n“Ovaj sistem je jedan zaista uspešan i efikasan način da se dete brzo, živo i zdravo vrati svojim porodicama”, kaže Jurić i dodaje da u Fondaciji još uvek ne razumeju „zašto se u Srbiji toliko uporno odbija razgovor o ovom važnom problemu“.\nOn podseća da je država u prethodne dve godine ipak shvatila da je ovo važan sistem koji treba da zaživi i u Srbiji, a da je 2019. godine premijerka Srbije Ana Brnabić, prilikom posete konferenciji u Subotici koja je bila posvećena ovoj temi, rekla da država nije dovoljno uradila na bezbednosti dece, da to mora da se promeni, i da će država zaista na tome raditi.\n„To su tada bile neke poruke koje je ona poslala, za mene vrlo ohrabrujuće, međutim, nakon konferencije je osnovana radna grupa Ministarstva pravde, koju čine stručni ljudi i iz MUP-a, gde se zajedno sa predstavnicima Fondacije počelo intenzivno raditi na tome, kako bi taj sistem trebalo da izgleda i kada bi on trebalo da bude pokrenut u Srbiji. Posle su došli izbori i epidemija korona virusa i sve je to nekako stalo“, navodi Jurić.\nFondacija Tijana Jurić od tada uredno, svakog ponedeljka šalje imejlove Ministarstvu pravde i Ministarstvu unutrašnjih poslova sa pitanjima, „dokle se stiglo u radu radne grupe, da li će se nešto promeniti i kada se mogu očekivati novi sastanci sa ministrima, međutim, do dana današnjeg – nismo dobili odgovor“.\nOn je podsetio i da je u međuvremenu održan jedan sastanak sa predstavnicima MUP-a na kom nije prisustvovao novi ministar Aleksandar Vulin, a predstavnici Fondacije su tom prilikom demonstrativno napustili sastanak.\n„Opšte je poznato u Srbiji da, kada želiš nešto da ne ostvariš, onda samo oformiš radnu grupu. Nisam želeo da ta radna grupa samo formalno bude tu, a da se ne uradi ništa. Očekujemo realizaciju obećanja donosioca odluka, a da li će se nešto promeniti, ne mogu da tvrdim. Možda će se nešto promeniti kada u ovoj priči oni vide neki svoj politički interes, a to će biti pred neke izbore, da bi se jednostavno pokazalo da je i ova vlada radila nešto za našu decu“, smatra Jurić.\nJoš uvek je nepoznato ko bi bio zadužen za pokretanje ovakvog alarma u Srbiji, da li tužilaštvo ili policija, kaže Jurić i dodaje da je u Nemačkoj jedna nevladina organizacija u saradnji sa MUP-om zadužena za pokretanje alarma, dok je u nekim drugim državama to policija ili neki od pravosudnih organa.\nDa li su građani spremni da pomognu ako mogu, ili okreću glavu?\n„Još uvek su svest i stavovi ljudi o tome da ne treba okretati glavu u slučaju nestanka nekog deteta na niskom nivou, ali su se, međutim, neke stvari promenile: kada je Tijana stradala 2014. godine, to je bio jedan specifičan slučaj jer se tu desila otmica, bilo je i seksualnog zlostavljanja, i na kraju ubistvo. Tu se javnost zaista podigla u pravoj meri. Mi smo kao porodica mnogo toga uradili, zato što smo izlazili u javnost i govorili o onome šta se dogodilo i to jeste, na neki način, promenilo mišljenje ljudi o tome, da li se neke stvari mogu promeniti uz aktivno učešće građana“, objašnjava Jurić.\nPodseća da je Fondacija zastupala šest porodica koje su na stravičan način izgubile svoju decu, a da je on bio prisutan i na drugim suđenjima, gde su takođe u pitanju bili strašni zločini nad decom.\n„Sve te najokorelije ubice, koje sam gledao u oči, imaju jednu zajedničku crtu – svi su u mladosti bili teško zlostavljani. Time što mi danas ćutimo, ne reagujemo kada u našem komšiluku čujemo da je neko dete zlostavljano, da jednostavno okrećemo glavu, da ćemo pre zatvoriti prozor da ne čujemo šta se dešava, nego što ćemo možda pokucati na vrata i pozvati organe reda da reaguju, mi na taj način netremice, nemo ohrabrujemo jednog novog ubicu. U toj sobi gde se dešava zlostavljanje, stvara se jedan novi ubica. Mi na to jednostavno više nemamo pravo da ćutimo“, upozorava Jurić.\nOn je podsetio i na nedavni slučaj u Nišu gde su upravo građani, nakon pet dana potrage, pronašli telo nestalog dečaka Jovana Veselinovića, zato što su se aktivno uključili i tražili mesta gde se Jovan kretao.\nOn je pozvao građane da obrate pažnju na neke detalje u svom okruženju, da prate ukoliko u njihovom komšiluku vide neki nepoznati auto, koji se više puta pojavljuje, a da im je to iz bilo kog razloga čudno, da zapišu registarski broj vozila, da obratite pažnju na čoveka koji izlazi.\n„To nam je danas obaveza, dok je u drugim zemljama to potpuno normalno, i zbog toga je Amber Alert važan – da se građani edukuju“, smatra Jurić.\nKoliko dece je nestalo tokom 2020. godine?\nPrema zvaničnim podacima MUP-a, u 2020. godini prijavljen je nestanak 1.147 dece, a pronađeno je 1.103.\n„Na kraju prošle godine, za 44 dece nismo imali nikakve podatke gde su i da li su pronađeni“, navodi Jurić i dodaje da je prošle godine prijavljen manji broj nestale dece, pretpostavlja se zbog pandemije i zatvaranja, i da nije bilo ni kriminalnih otmica.\nPrema zvaničnim podacima koje poseduje ova fondacija, u poslednjih sedam godina se u proseku prijavi nestanak 1.300 do 1.500 dece.\nAmber alert Fondacija "Tijana Jurić" Igor Jurić\n“Jurić: „Uvođenjem Amber Alerta, građani mogu aktivno da pomažu u otkrivanju kriminalnih radnji u svojim sredinama“”\nMaja Elezović says:\nBože, koliko snage i hrabrosti ima u vama.


OPTUŽNICA U AFERI “RESPIRATORI” VRAĆENA NA DORADU, OVO JE RAZLOG\nSud BiH vratio je Tužilaštvu na doradu optužnicu u aferi “Respiratori”, a u kojoj su optuženi Fadil Novalić, premijer FBiH, Fahrudin Solak suspendirani direktor Federalne uprave civilne zaštite (FUCZ) , Fikret Hodžić, vlasnik „Srebrene maline“ i dopremijerka FBiH Jelka Milićević, potvrđeno je za “Avaz“.\nNakon višemjesečne istrage Tužilaštvo BiH je optužnicu podiglo 4.decembra, a zatim je uputilo Sudu na potvrđivanje, koje sada smatra da se ona mora doraditi.\n– Nakon konsultacije, sudija za prethodno saslušanje je, danas 21.12.2020. godine, optužnicu u krivičnom predmetu Fadil Novalić i dr, vratila na uređenje Tužilaštvu Bosne i Hercegovine – rečeno je iz Suda BiH za “Avaz”.\nSaznajemo da je optužnica vraćena na doradu u tački koja se odnosi na nabavku zaštitne opreme u vrijednosti od 2.900.000 KM za potrebe borbe protiv koronavirusa u Federaciji Bosne i Hercegovine u vrijeme neposredno nakon proglašenja stanja nesreće.\nRadi se o maskama i rukavicama, koje je ponudio Fikret Hodžić, vlasnik “Srebrene maline” Federalnoj upravi civilne zaštite za navedeni iznos.\nSamo za ovu tačku je vraćena optužnica i ove nejasnoće uskoro će biti otklonjene – rečeno je nezvanično za “Avaz” iz Tužilaštva.\nPrevious Previous post: Ne može niko svojatati ovaj grad – Oručević\nNext Next post: Glumci turske serije “Crna ruža” ulaze na Farmu!


Irski lekari na izmaku snage | Mozaik | DW | 27.10.2013\nIrski lekari na izmaku snage\nDa li biste se osećali prijatno da znate da je doktor koji vas pregleda na nogama već dan i po? Ovakva praksa je već godinama uobičajena u Irskoj.\nNedavno je 3000 mladih doktora reklo da je im je stvarno dosta i stupilo u štrajk. Posledice ovog protesta nakon jednog dana: 51 oštećena bolnica, 15 000 pomerenih zakazanih pregleda i skrenuta pažnja širom zemlje na probleme sa kojima se suočava irski zdravstveni sistem.\nLekari su počeli svoj marš ispred glavnog ulaza bolnice Mater u severnom Dablinu, dok su im automobili trubili u znak podrške. Erik Jang, član jednog udruženja lekara, objašnjava da je ovo prvi put u 25 godina da su lekari morali da preduzmu ekstremnu meru kao što je štrajk. „Pokušavamo da štrajkom osiguramo bezbedno radno vreme za lekare, da najduža smena traje najviše 24 sata i da se to uskladi sa Evropskom direktivom o radnom vremenu, koja nalaže da doktor ne treba da radi duže od 48 sati.“\nJang je u pravu. Lekari traže da najduža smena bude do 24 sata. Ovo je zahtev koji oni smatraju skromnim, ali veoma važnim prvim korakom. Trenutno irski doktori rade smene koje traju i do 36 sati, dok to na nedeljnom nivou nekad iznosi i 120 sati. Kako Jang naglašava, ovako duge smene su u stvari protivzakonite. Evropska direktiva o radnom vremenu ograničava najduže smene na 13 sati dnevno i 48 sati nedeljno. Ova direktiva, koju je irsko zakonodavstvo usvojilo pre 4 godine, se uopšte ne poštuje. „Moje kolege i ja i dalje radimo po 24 ili 36 sati odjednom, bez pauze. Često bez spavanja, bez hrane,“ kaže jedan od lekara u štrajku.\nUgrožena bezbednost i lekara i pacijenata\nMeđutim, pitanje bezbednosti se takođe postavlja pored pitanja kršenja zakona, ne samo za pacijente, već i za same lekare, kako kaže gastroenterolog Antoni O’Koner. „Znam da su kolege zapostavili svoje živote zbog neverovatno stresnog radnog vremena. Drugi su poginuli na putu, u saobraćajnim nesrećama, nakon što su radili 36 sati bez pauze, a treći su dobili strašne povrede zbog toga. Ovo je i moralno pitanje. Ne možete terati ljude da u nekim slučajevima rade dok ih to ne ubije i da se ovo i dalje dozvoljava. To mora da se promeni, to stvarno mora da se promeni.“\nU jednoj od dablinskih najvećih bolnica, univerzitetskoj bolnici „Sveti Vinsent“, pacijenti koji čekaju na svoje preglede skoro jednoglasno podržavaju protest lekara. „Mislim da su njihovi zahtevi opravdani. Ne vidim poentu puštanja doktora da rade smešno dugo i da se očekuje da to bude deo njihovog posla,“ kaže jedan od pacijenata. „To nije dobro ni za pacijente, a svakako ne za same lekare. To je previše za bilo koga. Oni su po ceo dan na nogama, to nije posao, to je ropstvo.“\nLekari napuštaju Irsku\nUprkos ovoj podršci koju imaju u javnosti, stvari tek treba da se poprave. Nažalost, stvari mogu da postanu još gore, kako za lekare, tako i za pacijente. Ovo naporno radno vreme i teški uslovi za rad nisu samo naterali lekare na štrajk, već su naneli još štete irskom zdravstvenom sistemu, jer mnogi lekari napuštaju zemlju.\nU skorijem istraživanju koje je sprovela Irska medicinska organizacija, 61 odsto irskih lekara kaže da im je moral poljuljan. Sa druge strane, 70 odsto njih bi volelo da radi u inostranstvu. „Dok sam studirao, družio sam se šestoricom kolega,“ kaže doktor Antoni O'Koner. „Samo nas dvojica smo još uvek u Irskoj. Ostali su otišli da rade napolju, trojica su u Australiji, a dvojica u Velikoj Britaniji. Ovaj odliv mozgova je realna pojava. Zaista mislim da vlada mora nešto da uradi povodom toga.“\nČetrdeset hiljada evra godišnje uz nedeljnu smenu od 48 sata je uobičajena početna plata za lekara u Irskoj. U Australiji, taj isti doktor može da očekuje 50 000 za nedeljnu smenu od 38 sati. Ova neslaganja u visini plate, naporni prekovremeni rad i manjak mogućnosti za napredovanje u profesiji su dovele do toga da skoro polovina lekara obučavanih u Irskoj potraži posao u inostranstvu.\nDoktor Antoan Murej planira da ode za Nemačku. Ipak, on priznaje da ljudi poput njega samo pogoršavaju situaciju. „Pre nego što postanemo stariji, pruža nam se dobra prilika da odemo ili da zauvek ostanemo zaglavljeni u Irskoj. Međutim, tako nastaje začarani krug: lekari odlaze, zato što ne mogu da izdrže ovo radno vreme, ali pošto nema ko da ih zameni, lekari koji ostaju moraju da rade te dodatne sate.”\nZa pacijente, ovaj problem se odražava u vidu dužih listi čekanja, pospanijih lekara i ukupni pad kvaliteta zdravstvene usluge. O'Koner misli da će skraćivanje smena biti dobar prvi korak za lekare u ovoj zemlji. “Ako ograničite smenu na 24 sata, mislim da ćete time istog trenutka značajno smanjiti odliv mozgova.”\nI dalje nema dogovora između unije lekara i irskog Ministarstva zdravlja. Ipak, ulozi su povećani kada su lekari zapretili dvodnevnim štrajkom ako se ne ispune njihovi zahtevi. Ako ministarstvo ne skrati radno vreme ili, što je još važnije, ne nađe način da zaustavi lekare koji napuštaju zemlju, štrajk koji traje jedan ili dva dana će biti njihova najmanja briga.\nAutori: Si Adler / Nevena Cukućan\nKljučne reči irska, lekari, radni vreme\nTrajni link https://p.dw.com/p/1A6p6


Arbitražni i parnični postupci u vreme COVID-19: prekidi u najavi? - Gecić Law\nMalo je verovatno da će ijedna svetska grana industrije uspeti da izbegne negativne posledice COVID-19 virusa. Ova pandemija će takođe izazvati prekide u postupcima međunarodnih trgovinskih i investicionih arbitraža, ali i postupaka pred domaćim sudovima, uključujući onih u Srbiji.\nKao što i samo ime sugeriše, međunarodna arbitraža nije ograničena na teritoriju samo jedne države. Stranke, arbitri, advokati i svedoci često dolaze iz različitih zemalja. U redovnom toku postupka, oni bi se svi sastali na jednom mestu radi održavanja ročišta – najčešće negde u inostranstvu jer stranke u postupku preferiraju da mesto održavanja arbitraže bude neutralno mesto.\nMeđutim, s obzirom da su mnoge zemlje – što uključuje i Srbiju, uvele mere koje se odnose na ograničavanje putovanja u određena rizična područja kao što su Italija, Španija, Kina, Iran, Nemačka, Autrija, međunarodne arbitraže se ne mogu održati nesmetano. Način na koji će tačno ova situacija uticati na postupak zavisi od toga gde se arbitraža održava, odakle dolaze arbitri, stranke, advokati i svedoci ili od toga da li su i na koji način pogođeni zabranama na putovanja.\nNajvažnije arbitražne institucije kao što su ICC, LCIA, SCC, PCA, ICSID, izdale su saopštenja o tome kako treba voditi postupke u toku krize. Učesnicima aktivnih postupaka se savetuje da se upoznaju sa zdravstvenim direktivama i preporukama. Ovo znači da bi oni trebalo da se dogovore oko toga da li bi video konferencije ili sličan vid komunikacije koji ne uključuje fizičko prisustvo bio prihvatljiv ili bi u tom slučaju ročište morati da bude odloženo. U svakom slučaju, ne postoji ujednačen odgovor na pitanje: “Šta se sada dešava?” i učesnici arbitraže bi trebalo da prate razvoj situacije i da budu u kontaktu sa arbitražnim institucijama kako bi dobili informacije vezano za dalje postupanje.\nParnični postupci u Srbiji\nVanredno stanje uvedeno je u Srbiji 15. marta 2020. godine. Iako sudovi u Srbiji i dalje zvanično rade, očekuje se da Vlada Srbije 16. marta 2020. godine donese uredbu o merama, čime će biti razjašnjeno da li vanredno stanje utiče na normalan rad sudova, ili će sudovi prestati sa radom, a sve parnice prekinute. Zavisno od te odluke, postoji par scenarija kako pandemija i vanredno stanje mogu uticati na parnične postupke u Srbiji.\nVanredno stanje utiče na rad sudova\nU ovom slučaju, sudovi više neće raditi i dolazi do prekida svih aktivnih postupaka u skladu sa Zakonom o parničnom postupku (“ZPP”). Tokom trajanja obustave rada, sudovima je zabranjeno da preduzimaju bilo kakve radnje, a radnje jedne od stranaka neće proizvoditi pravno dejstvo prema drugoj stranci do okončanja suspenzije rada sudova i dok se postupak ne nastavi.\nVanredno stanje i zatvaranje sudova će takođe uticati na prekluzivne rokove koji su određeni za parnične radnje, kao što su podnošenje podnesaka, tužbi ili žalbi. Ovi rokovi biće nastavljeni za stranku kada se postupak nastavi i sud obavesti stranku u postupku o tome.\nVanredno stanje ne utiče na rad sudova\nSudovi će nastaviti sa radom iako je verovatno da će se odložiti javna suđenja da bi se postupilo u skladu sa merama zaštite javnog zdravlja i preporukama koje je donela Vlada Srbije tako što bi se smanjio broj ljudi u prostorijama sudova. Sudovi će takođe verovatno odložiti sve druge radnje, osim onih koje bi dovele do štete za jednu od stranaka (npr. pribavljanje dokaza koji ne bi mogli da se izvedu kasnije).\nVažno je napomenuti da bi u ovom slučaju, prekluzivni rokovi tekli, tako da savetujemo postupanje sa povišenom pažnjom.\nUkoliko stranka ne bi postupila u datom prekluzivnom roku, njoj ne bi bilo dozvoljeno da iskoristi svoje pravo u kasnijem trenutku. Međutim ukoliko se stranka pozove na ZPP i zatraži od suda povraćaj u pređašnje stanje, sud će uvažiti zahtev stranke ukoliko je izazvan opravdanim razlogom (npr. hospitalizacija zbog infekcije COVID-19 bi svakako bila opravdan razlog), i pod dodatnim uslovom, da je stranka podnela zahtev u roku od 8 dana nakon što je razlog koji je uzrokovao propust prestao (npr. otpust iz bolnice), ali svakako ne kasnije od 60 dana od propuštanja.


'Farma i Veliki brat srozavaju moral građana' | SerbianForum\n'Farma i Veliki brat srozavaju moral građana'\nPredsednik Gradskog odbora Nove Srbije Borislav Borović apelovao je danas na Republičku radiodifuznu agenciju i druga regulatorna tela da spreče emitovanje neadekvatnih televizijskih emisija i reklama, koje "srozavaju moral gradjana".\nBorović je na konferenciji za novinare kritikovao program koji emituju nacionalne i kablovske televizije, jer sadržaj emisija, kao sto su popularni rijaliti emisije "Farma" i " Veliki brat", negativno utiče na gradjane.\n"U medijskoj sferi Srbije vlada javašluk, mediji su van kontrole, naročito elektronski, koji sve češće emituju rijaliti šou emisije i reklame sa neprikladnim sadržajem", dodao je on.\nBorović je upozorio da su mediji u modernom svetu najvažniji za oblikovanje vrednosnog sistema u društvu, dodajući da, ako razgradjuju prave moralne vrednosti, mogu negativno da utiču na sve segmente društvenog života.\nPrema njegovim rečima, problem je najvidljiviji u prestonici Srbije, jer nasilje u medijima proizvodi razne oblike uličnog nasilja, napade na vozače u vozilima javnog gradskog prevoza, a pre svega prouzrokovalo je velike nerede na "Paradi ponosa" prošle godine.\nMoral građana mnogo više srozavaju političari kao što je ovaj i negov šef u stranci...ovakvim izjavama i drugim vidovima ponašanja gde sebe predstavljaju kao velike dušebrižnike.


Nexus - Kampanja poboljšanja odgovora na nasilje nad decom\nPodsećanja radi, nalazi sveobuhvatnog istraživanja sprovedenog 2016. godine čiji je cilj bio da se ispita da li postoji i u kojoj meri funkcioniše intersektorska saradnja u oblasti zaštite dece od nasilja, pomogli su da se identifikuju opštine kojima je potrebna podrška za unapređenje primene protokola za zaštitu dece od zlostavljanja i zanemarivanja. U nekim opštinama uopšte nisu postojali protokoli za zaštitu deca od nasilja (npr. u Ćićevcu, Varvarinu), dok u većini postoje, ali je neohodno unaprediti njihovu sadržinu kako bi zaštita dece bila efikasnija.\nOve kampanje su ujedno i deo jednog većeg projekta\nTakođe, prepoznate su i opštine koje su primeri dobre prakse, odnosno u kojima postoji funkcionalna međusektorska saradnja na uspostavljanju efikasne zaštite dece od nasilja. Slogan i poruka kampanje su „Život bez nasilja za svako dete! Udruženi u zaštiti dece od nasilja„.\nKampanja se realizuje u sledećim opštinama u Srbiji: Užice, Čajetina, Bela Palanka, Bačka Palanka, Pančevo, Valjevo, Aleksandrovac, Bor, Bujanovac, Ćićevac, Ćuprija, Inđija, Majdanpek, Pirot, Požarevac, Prokuplje, Sombor, Varvarin, Vrdnik, Vranje. Aktivnosti i napredak u svim gradovima možete videti OVDE.\nOva aktivnost je integralni deo IPA II projekta “Zaštita dece od nasilja i promocija socijalne inkluzije dece sa smetnjama u razvoju u zemljama Zapadnog Balkana i Turskoj“, koji se sprovodi u saradnji Ministarstva za rad, zapošljavanje, boračka i socijalna pitanja, Ministarstva zdravlja, Ministarstva obrazovanja, nauke i tehnološkog razvoja Vlade Republike Srbije i UNICEF-a, uz finansijsku podršku Evropske unije.\n*** Kampanja za bolju zaštitu dece od nasilja (KCN TV, emisija „Jutro Online“)\nNakon više od tri meseca od početka sprovođenja kampanje, koordinatori ovog procesa navode da kampanje uglavnom teku po predviđenom planu. Radilo se u dva pravca: pravac kreiranja teksta protokola sa predstavnicima iz relevantnih institucija, i drugi pravac, raznorodne aktivnosti sa različitim ciljnim grupama, a koje treba da podignu nivo svesti i informišu građane o važnosti postojanja i primene ovakvog dokumenta.\nOrganizacije su u proteklom periodu organizovale brojne aktivnosti u vidu tribina, okruglih stolova, konferencija, uličnih akcija, a doprinos svemu su dala deca koja su upotpunila aktivnosti svojim učešćem. Članice su objavljivale literarne konkurse za decu na temu nasilja nadi među decom, a koji su predstavljani na tribinama, kako od same dece, tako i putem izložbi.\nPored aktivnosti u kojima su bila uključena deca, organizacije su organizovale i razne konsultativne sastanke, konferencije u kojima su učešće uzeli svi relevantni budući potpisnici protokola – predstavnici centara za socijalni rad, organa unutrašnjih poslova (policije), pravosudnih organa (sudstva i tužilaštva), škole, zdravstva, organizacije civilnog društva i mediji. U većini opština postoji senzibilisanost svih institucija da se uključe i sarađuju u procesu kreiranja novog ili revidiranja starog protokola.\n*** Svetski dan deteta – zanemarivanje prava dece i povećano nasilje nad decom\nS druge strane, postoje i opštine u kojima je zastupljena nedovoljan motivisanost pojedinih institucija – škola i/ili centara za socijalni rad. Takođe, u pojedinim opštinama organi lokalne samouprave nisu dovoljno upoznati sa nadležnostima organizacija na ovom projektu. Ovim opštinama se pruža dodatna podrška za primenu načina uključivanja relevantnih organa.\nNeke od opština u kojima je potpisan protokol su Bačka Palanka, Valjevo, Aleksandrovac, Vranje, Inđija… U Vrdniku (opština Irig) organizacija članica koja sprovodi kampanju, Centar za rad sa decom, mladima i porodicom Vrdničak suočava se sa većim izazovom koji se odnosi na uključivanje aktera u zajednički rad. Uz veću podršku, očekuju se pozitivni ishodi kampanje i u ovoj opštini.\nSporazum koji je rezultat ovih kampanja bi trebalo da definiše sve oblike nasilja, da predviđa efikasnu koordinaciju, učešće svih relevantnih institucija i organizacija, uspostavi proceduru za efikasan odgovor na nasilje, a cilj je da doprinese povećanju broja otkrivenih slučajeva nasilja, kao i povećanju broja procesuiranih učinilaca nasilja nad decom.\nZavršetak samih kampanja je planiran do kraja januara 2018. godine.


Mikro influenseri budućnost su uspešne saradnje sa brendovima - zato krenite već danas!\nPriliku da otvori prolećni Ladies (koji je, doduše, održan po snežnom vremenu), imala je Sandra Vojnović, član IO UniCredit banke, koja je najpre istakla kako ova banka ima za cilj da podrži žene preduzetnice. Prema poslednjim istraživanjima koje je Sandra iznela, brojke pokazuju da je 42% žena u svetu izvan finansijskog sistema, te da žene nisu sklone riziku za uzimanje kredita. Namera UniCredit Banke jeste da pomogne u smanjenju ovog procenta.\nKako smo podređeni položaju žena u našoj grupaciji, mi smo već razvili jedan proizvod koji ima konsultativni karakter i omogućava dodatne edukacije. Zanimljivo je da je više od 60% žena prisutno u bankarskom sistemu, a sam trend je rastući, pa smo ponosni na to da je na rukovodećim pozicijama više od 40% žena.\nPrvo predavanje održala je Ivana Radovanović, idejni tvorac sajta Mogu Ja To Sama i istoimenog YouTube kanala koj broji preko 140.000 pretplatnika. Od rada na televiziji, pa sve do škole za marketing, Ivana je prikupljala poslovno iskustvo i koristila svoju kreativnu prirodu ne bi li je na kraju upotrebila da započne svoj biznis.\nIvana Radovanović otkrila je sa kojim se izazovima suočavala prilikom pokretanja sajta i YouTube kanala Mogu Ja To Sama, a koji su oblikovali njen biznis.\nDa ipak treba rizikovati, biti uporan i slediti svoje planove, ona je pokazala na primeru pomenutog sajta i YouTube kanala koji je vremenom prerastao u ozbiljan posao, beležeći sve veći broj poseta. Iako je imala biznis plan i već razrađenu ideju, nije sve teklo glatko poput plana za pisanje – ali su se ovi problemi rešavali u hodu.\nIzgradnja poverenja = kvalitetna komunikacija\nRadovanović je, između ostalog, sa publikom podelila svoje iskustvo kada je reč o saradnji sa brendovima, ocenivši da je veoma važno da se ljudima putem digitalnih kanala predstavite onakvi kakvi jeste, da budete svoji i originalni – posebno kada se radi o sadržaju edukatvnog karaktera putem kog se prenosi znanje. Ipak, koliko je krucijalno biti strpljiv u ovakvoj vrsti posla, ali u isto vreme i promišljen Ivana ističe:\nKada smo počeli da gubimo nadu o napretku sajta, tada nam se javio prvi oglašivač – što je samo jedan od dokaza da treba biti strpljiv i uporan. Nemojte birati svaki brend po svaku cenu, birajte koga predstavljate svojoj publici. Najbolja saradnja je saradnja sa onim brendovima koji vam dozvoljavaju da vi budete svoji i originalni, te da na svoj način objasnite uslugu ili proizvod koji predstavljate.\nSa srpsko-finskim startapom Fragrance By Me, upoznali smo se još u aprilu mesecu 2016. godine, a na jučerašnjem događaju svi prisutni su imali priliku da poslušaju Outi Mariu Pietilanaho, osnivačicu ovog startapa, koja je pričala o tome na koji način iskoristiti influens marketing u cilju osnaživanja sopstvenog biznisa. Na početku svog izlaganja, Outi je objasnila da Fragrance By Me predstavlja e-commerce rešenje koje nudi custom made parfeme za korisnike.\nSpecijalno za Netokracijinu publiku, Fragrance By Me obezbedio je 20% popusta na svoje proizvode uz promo kod „LadiesRock“\nKao primarni marketinški kanal, ali i kanal za komunikaciju sa korisnicima, ovaj startap koristi influensere – bilo da je u pitanju oblast kozmetike, mode ili pak druga oblast:\nUz influenser marketing dobijate priliku da velikom broju ljudi iz profilisane oblasti kao što je naša, predstavite proizvod ili uslugu koju nudite, ali isto tako sa tim ljudima sa kojima sarađujete u ovom procesu oglašavanja morate da izgradite određeno poverenje, potrebno je razmisliti i odlučiti putem kog kanala se obraćate i kog tačno influensera možete angažovati za taj proces.\nJoš jedna od prednosti ovog vida marketinga jeste i mogućnost oglašavanja sa manjim budžetima. Ipak, problem sa kojima se na početku suočio ovaj startap jeste i problem komunikacije i saradnje sa tradicionalnim marketarima, te su se ubrzo okrenuli ka influenserima. Međutim, ova saradnja često može da dovede i do neplaniranih prepreka u komunikaciji, a Outi savetuje na koji način iste i izbeći:\nPotrebno je da u startu postavite svoje ciljeve oglašavanja, da pristupite influenserima kao da pristupate korisnicima, te da razumete njihov personalitet, interesovanja, poentu. Probajte da komunicirate sa njima i da se bolje povežete, da im objasnite tačno šta je vaš proizvod i kome bi mogao da bude zanimljiv, kako on zapravo radi i slično.\nL’Oreal – pozitivan primer upotrebe tradicionalnog i modernog marketinga\nO značaju edukacije i prvim koracima u preduzetnišvtu od malih nogu, pričala je Anđelka Janković iz organizacije Inspiring Girls Srbija, koja ima za cilj da inspiriše i pruži podršku devojčicama da jednog dana krenu putem svog biznisa. Sama kampanja je lansirana 2013. godine, a do sada je preko 250.000 devojčica obuhvaćeno ovim projektom. Govoreći o tome kako je zamišljena i koji je cilj ove kampanje, Anđelka napominje:\nPrema poslednjim podacima 50% mladih žena smatra da nema dovoljno pozitivnih uzora u javnoj sferi, a mi upravo želimo da utičemo na njih kako bi se ta slika promenila. Veliki broj njih zapravo više sazna i istraži uglavnom o muškim poslovima. Cilj nam je, između ostalog, da inspirišemo devojčice da budu sve što one požele ako su vredne, ako vole da rade i znaju šta žele da postignu, kako tokom školovanja, tako i kasnije na poslovnom planu.\nUprkos snežnom početku proleća, više od 130 učesnica posetilo je sada već tradicionalni martovski Ladies of New Business.\nNakon Outinog izlaganja usledila je panel diskusija sa glavnim fokusom na temu kako brendovi i influenseri mogu da ostvare bolju saradnju. Na pitanja moderatorke Ive Čuljak odgovarali su Đorđe Jovanović (Digital marketing menadžer L’Oreala za Adriatic region), zatim Dina Rudić (Executive Grupa), Nataša Jovanović (direktorka Odeljenja identiteta i komunikacija UniCredit banke), i Tamara Ćosić (osnivačica sajta Lepa svaki dan).\nNa Ivino pitanje koje se odnosilo na to u kojoj meri L’Oreal Grupa kao kompanija koja uspešno posluje koristeći tradicionalni sektor marketinga, danas koristi influenser marketing, Đorđe kaže da je ova vrsta oglašavanja potpuni game changer u odnosu na nešto što smo navikli do sada:\nNa primer, influenseri u svetu su 13 puta jači od najpoznatijih holivudskih glumaca. Tako tradicionalne kompanije danas koriste holivudske zvezde, ali kada angažujemo influensere ostvarujemo veći uticaj jer mlađe generacije mnogo više veruju njima. Kompanije koje ne koriste influenser marketing moraju da počnu to da rade jer će doći u poziciju da o njihovim proizvodima ne govori niko.\nPanel diskusijom želeli smo da demistifikujemo kako izgleda uspešna saradnja između brendova i influensera.\nGledano iz ugla agencije, Dina ocenjuje da klijenti sa kojima Executive Group sarađuje prate sve što se dešava i koji su trendovi na tržištu, te da samim tim veoma dobro poznaju šta znači influenser marketing. Na primeru bankarskog sektora, Nataša je rekla da ovoj industriji nije lako da se približi mladima, te da je potrebna velika doza interesovanja sa njihove strane – dok je sama banka svakako okrenuta ovoj vrsti oglašavanja i da je već imala određene kampanje.\nRazumevanje sa klijentom, pa sve ostalo\nKako je krenula sa realizacijom svoje ideje koja je kasnije prerasla u biznis, govorila je Tamara Ćosić, koja je publici otkrila kako je prethodni posao nije ispunjavao, te da je osnivanjem svog bloga i YouTube kanala dobila šansu da pokaže svoju punu kreativnost:\nJa sam relativno mlad bloger i sam posao se nekako brzo razvio. Kada sam krenula sve to da radim, nije mi bila ideja da zarađujem, već sam imala ideju da sa publikom podelim rešenja za moje probleme, a tako sam i objedinila tehničke i one stvari koje volim. Što se tiče saradnje sa brendovima, mora da se kaže da na deset ponuda sigurno odbijem tri ili četiri, jer pre svega ne treba ugroziti svoju etiku zato što se neki brendovi ne uklapaju u moje interesovanje i sam blog.\nNataša Jovanović i Tamara Ćosić govorile su o saradnji na relaciji brend – influenser.\nPred sam kraj panela, svi govornici su se u velikoj meri složili da budućnost influenser marketinga vide u novim i stabilnim partnerstvima influensera i određenih brendova, zatim u plasiranju kvalitetnijeg sadržaja za manji broj klijenata – sa krajnjim zaključkom da je potrebno realizovati ideje koje će influenseri da podrže, uz prepoznavanje kvaliteta i potencijala koje kompanija predstavlja sa svojim proizvodom.\nZa zatvaranje četvrte po redu Ladies of New Business konferencije bila je zaslužna Ana Janković aka Ana2cats koja dala nekoliko saveta kada je reč o pomenutom kanalu marketinga i ujedno glavnoj temi ovog događaja. Prema njenim rečima, svet influensera je kod nas veoma nov i nema previše ljudi koji su za tu temu stručni.\nAna Janković aka Ana2cats jedna je od najpopularnijih domaćih YouTuberki koja se bavi šminkom i kozmetikom, a koja je publiku upoznala sa dobrim primerima najboljih kampanja.\n„Prvo što brendovi treba da uzmu u obzir jeste šta tačno određeni bloger radi, na koji način to radi. Potrebno je u startu saradnje uspostaviti razumevanje i poverenje, da klijent tačno kaže šta želi od vas i šta mu se konkretno dopada u vašem poslu, samo tako mogu da se izbegnu veliki problemi koje sigurno niko ne želi“, zaključila je na kraju Ana.\nNe zaboravite! Netokracija Srbija i Fragrance By Me obezbedili su 20% popusta za kupovinu personalizovanog parfema uz upotrebu promo koda „LadiesRock“.\nInspiring Girls Srbija\nMarko Crnjanski 15. 9. 2020.


Kolaps u Novom Sadu zbog kiše, građani besni na komunalne službe | Autonomija\nKolaps u Novom Sadu zbog kiše, građani besni na komunalne službe\nPosted By admin On 24. maja 2015. @ 23:30 In Autonomija,Vojvodina,Ogledalo | 101 Comments\nAutomobili zaglavljeni u vodi, ulice koje više liče na reke, poplavljeni stanovi u prizemlju, kuće i podrumi – bila je u nedelju uveče slika Novog Sada, nakon što je obilna kiša padala nekoliko sati.\nPod vodom se nalazio i nalazi veliki broj ulica u samom gradu i u prigradskim naseljima jer kanalizacija nije mogla da primi količinu kiše koja je pala, a stanovnici prigradskih naselja imali su problema sa izlivanjem septičkih jama.\nVozači automobila kojima su se vozila ugasila zbog obilne vode na ulicama bili su vidno iznervirani i kazali su da će “tužiti grad”.\n“Ovo je sramota, ovolika količina nesposobnosti! Razumeo bih ovakav kolaps da je kiša padala danima, ali bilo je dovoljno da pada tri sata i da sve ode dođavola. Ko će meni sada nadoknaditi štetu na kolima?”, rekao je vozač koji se predstavio kao Marko, čiji je automobil stao u naselju Podbara.\nDrugi vozač, čiji je automobil stao u naselju Klisa, neuspešno je pokušavao u vodi da pronađe registarske tablice koje su mu otpale zbog duboke vode na putu.\n“Tužiću grad, ne znam koga, Vodovod i kanalizaciju… Ovo je, bre, sramota, šta nam rade!”, rekao je vozač koji se predstavio kao Marinko.\nTrećem vozaču automobil je stao u širem centru grada, u Ulici Nikole Tesle, koja je doslovno izgledala kao reka i gde je voda dostizala visinu od pola metra.\n“Čoveče, znaš li ti da je ovo dizel motor a ugasio se? Pa to je katastrofa, voda je sigurno ušla u motor i napravila mi bog te pita koliku štetu. Ko će to platiti, ko?”, rekao je ovaj veoma iznervirani vozač, koji se predstavio kao Duško.\nS druge strane, vlasnici službi za šlepanje automobila imali su mnogo posla.\n“Haos je na sve strane, imam tri kamiona ali ne mogu da postignem sve, koliko se ljudi zaglavilo u vodi sa svojim automobilima”, rekao je vlasnik šlep službe koji se predstavio kao Boban.\nUlicama u naselju Klisa plivale i fekalije\nUlicama u novosadskom naselju Klisa sinoć su, usled izlivanja kanala otpadnih voda zbog obilne kiše, plivale i fekalije, kazali su nezadovoljni građani tih ulica.\nLjudi su se gušili u smradu, jer se izlio kanal koji nosi otpadnu vodu iz jedne fabrike i povezan je sa kanalim koji bi trebali da odvode atmosfersku vodu iz pomenute dve ulice, naveli su stanovnici Srboranske i Sečanjske ulice iz tog dela grada.\nPodsetili su da su o ovom višegodišnjem problemu obaveštene sve institucije u gradu, ali niko nije preduzeo ništa da se problem reši.\nLSV: Novi Sad pod vodom zbog neznalica i nakupaca glasova\nLiga socijaldemokrata Vojvodine (LSV) oštro je danas kritikovala vlasti zbog kolapsa koji se desio sinoć, nakon obilne kiše i za to okrivila “neznalice i nakupce glasova” iz Pokreta Dinara-Drina-Dunav (3D), koji rukovode Javnim komunalnim preduzećem Vodovod i kanalizacija.\n“Ako posle svega što je Novi Sad pretrpeo zbog Pokreta 3D ovo nije kap koja je prelila čašu, pitanje za gradonačelnika je:- šta još treba da nam se dogodi, da bi parazite i kriminalce isterali iz gradske vlasti i oduzeli im pravo da se kockaju sa sudbinom Novosađana?”, naveo je LSV u saopštenju za javnost.\nTa stranka je podsetila da su se već tokom prva dva sata sinoćnih padavina, u pojedinim delovima grada nakupile ogromne količine vode, što dokazuje da atmosferska kanalizacija nije radila kako treba i da njeno održavanje nije rađeno u prethodnom periodu na propisan način.\nUmesto toga, Pokret Dinara-Drina-Dunav je u JKP Vodovod i kanalizacija zaposlio više od 200 svojih aktivista, a mnoge od njih na rukovodeća mesta, piše u saopštenju.\nVučević: “Grad funkcioniše normalno”\nGradske vlasti proglasile su danas redovnu odbranu od poplava na teritoriji Novog Sada, a u najugroženijim mesnim zajednicama i vanrednu odbranu od poplava, rekao je gradonačelnik Miloš Vučević na sastanku Gradskog štaba za vanredne situacije.\nSve ekipe su na terenu i tako će biti dok god se ne reše svi problemi, rekao je Vučević i naveo da je sinoć u Novom Sadu palo znatno više kiše nego što je to uobičajeno za ovo doba godine.\n“Zadovoljan sam što grad funkcioniše normalno uprkos tome što smo imali izuzetno tešku noć. Dakle, javni gradski prevoz je u redovnom režimu, Hitna pomoć normalno radi kao i škole i vrtići, a uredno je i snabdevanje električnom energijom”, rekao je Vučević.\nOn je optužio pojedine građane da doprinose problemu, jer su povezali septičke jame na kanale za atmosfersku vodu, čime narušavaju infrastrukturu.\nGrađani Novog Sada imali su brojne primedbe na komunalne službe u gradu zbog problema koji su nastali usled obilne kiše.\nJKP: Uradili smo sve što je bilo u našoj moći, ali kiša je bila preobilna\nJavno komunalno preduzeće Vodovod i kanalizacija odbacilo je danas kritike na svoj rad i saopštilo da je uradilo sve što je moglo, ali da je kiša koja je sinoć pogodila Novi Sad bla suviše obilna.\n“Novi Sad je sinoć zadesila elementarna nepogoda sa ogromnom količinom padavina u kratkom vremenskom roku, za koju nije projektovana ni kanalizaciona mreža u većim evropskim gradovima. JKP Vodovod i kanalizacija uradilo je sve što je u našoj nadležnosti, ali i više od toga, jer naše ekipe neumorno rade i pomažu sugrađanima gde god je pomoć neophodna”, navpodi se u saopštenju za javnost.\nTo preduzeće odbacilo je kritike na svoj rad koje je iznela Liga socijaldemokrata Vojvodine i optužilo tu stranku da “diže paniku i skuplja jeftine političke poene”.\n“Javno pozivamo članove Gradskog odbora LSV-a da provedu nekoliko sati na kiši sa radnicima koje ponižavaju ovim sramnim optužbama, kako bi na licu mesta videli šta ovi ljudi rade za svoj grad”, navodi se u saopštenju.\nURL to article: https://www.autonomija.info/kolaps-u-novom-sadu-zbog-kise-gradani-besni-na-komunalne-sluzbe.html


Home > Trendovi > Garnier dobio zvaničnu potvrdu organizacije Cruelty Free International\nGarnier je jedan od najvećih globalno prisutnih brendova koji su dobili potvrdu organizacije Cruelty Free International u okviru programa „Leaping Bunny“. To je ogroman korak i za brend Garnier i za kozmetičku industriju u celini.\nMišel Tju (Michelle Thew), izvršna direktorka organizacije Cruelty Free International: „Garnier je globalni brend koji je blizak svima nama. Naša saradnja i pomoć tog brenda sa ciljem da se zaustavi globalno testiranje na životinjama u oblasti kozmetike i naša potvrda brendu u okviru programa Leaping Bunny organizacije Cruelty Free International predstavlja značajan korak napred. Višemesečnim pristupom Garnier je pažljivo preispitao svakog dobavljača i njegov izvor sirovina i mi smo potpuno sigurni u rezultate.”\nLeaping Bunny program zahteva od brendova da izvrše forenzičko ispitivanje svog celokupnog lanca snabdevanja, uključujući sve sirovine i pojedinačne sastojke, kako bi se potvrdila usklađenost sa njihovim strogim standardima. Potvrda se odnosi na sve gotove proizvode određenog brenda – pojedinačni proizvodi ili artikli ne mogu dobiti potvrdu kao izolovani slučajevi.\nU slučaju Garniera, bilo je potrebno obezbediti deklaracije od preko 500 dobavljača koji dostavljaju više od 3.000 različitih sastojaka iz svih krajeva sveta. Garnier i Cruelty Free International su mesecima radili na prikupljanju tih dokaza, kako bi bili sigurni da svaki proizvod u okviru Garnierovog globalnog portfolija može da zvanično istakne internacionalno prepoznati „Leaping Bunny“ logo organizacije Cruelty Free International. – Zahvaljujući tom zahtevnom procesu, potrošači mogu da kupuju Garnier proizvode znajući da oni ispunjavaju stroge kriterijume programa Leaping Bunny.\nAdrien Koskas, globalni predsednik brenda Garnier: „Garnier se zalaže za svet bez testiranja na životinjama još od 1989. godine. Zvanična potvrda organizacije Cruelty Free International u okviru programa Leaping Bunny je ključan događaj za nas i važan je deo naše Green Beauty misije. Danas\nGarnier pravi još jedan „zeleni“ korak napred, na putu da postane potpuno posvećeni, održivi i transparentni brend koji radi na ostvarenju Green Beauty misije za sve nas.”\nPovezane teme: nega, prirodni look, Garnier, Garnier Ambre Solaire, Garnier BIO, Garnier Fructis, Cruelty Free


"Tesla" u Podgorici - Konkursi regiona\nDokaži da nisi mašina: * Time limit is exhausted. Please reload CAPTCHA. sedam + = trinaest\n„Tesla“ u Podgorici\nizložbe region vesti\nby KR 23/03/2011 23/03/2011 0256\nMinistar prosvjete i nauke u Vladi republike Srbije Žarko Obradović otvorio je u galeriji „Brod” u Mall of Montenegro izložbu „Teslin čudesni svijet elektriciteta“ i „Tesla u Beogradu 1892. godine“ muzeja Nikole Tesle u Beogradu. Prva izložbena postavka sveobuhvatno, hronološki i tematski prati celokupan Teslin život i rad, dok je druga tematska izložba posvećena jedinom, ali izuzetno značajnom boravku velikog naučnika u Beogradu. Izložbu je organizovala Matica srpska – Društvo članova u Crnoj Gori. Otvorena je do 31. marta, a nakon toga biće organizovana u Nikšiću.


Ajntraht Frankfurt - Borusija Dortmun, Fudbal - Predlog tip - 22/09 2019\nNedelja, 22/09 - Fudbal, Nemačka, Bundesliga\n22/09Ajntraht Frankfurt vs Borusija Dortmun1X2tip: 2\nJedan od poslednjih mečeva šestog kola nemačke Bundeslige se igra u Frankfurtu gde će fudbaleri Ajntrahta dočekati Borusiju iz Dortmunda. Meč između ove dve ekipe je zakazan za 18 časova.\nNakon prvih nekoliko kola je opšti utisak da će Ajntraht teško moći da preboli odlaske Luke Jovića i Ante Rebića. Naime, ova ekipa ima dosta problema u prvih nekoliko kola Bundeslige, ali su i pored toga uspeli da upišu dve pobede do sada, i to obe na svom terenu. Međutim, kada je u pitanju Liga Evrope, takmičenje u kom je Ajntraht uspeo prošle sezone da dođe do polufinala, stvari nikako ne štimaju pošto su u prvom kolu grupne faze na svom terenu doživeli težak poraz od Arsenala, a taj meč je završen rezultatom 0:3, zbog čega sasvim sigurno izabranici Adi Hitera ne dočekuju ovaj meč u lepom raspoloženju.\nU goste Ajntrahtu dolazi Borusija Dortmund koja kada se sve sabere i oduzme igra dosta dobro na startu ovog šampionata. Naime, tim iz Dortmunda se trenutno nalazi na drugom mestu na tabeli pošto su u dosadašnjem delu prvenstva doživeli samo jedan poraz, i to na gostovanju kod Union Berlina kada je bilo iznenađujućih 3:1 za domaću ekipu. U prošlom kolu su "milioneri" odigrali jedan fantastičan meč na svom terenu i deklasirali ekipu Leverkuzena sa 4:0. Sredinom nedelje je Borusija u okviru prvog kola grupne faze Lige šampiona, remizirala sa Barselonom, što je svakako dobar rezultat, obzirom na ambicije katalonske ekipe u najkvalitetnijem evropskom klupskom takmičenju.\nOpšti utisak je da Ajntraht nije na onom nivou od prošle sezone kada su žarili i palili nemačkim prvenstvom ali i Ligom Evrope gde su stigli do polufinala. To bi mogao da iskoristi Dortmund koji želi da prekine dominaciju Bajerna u nemačkom prvenstvu pa vam iz tog razloga preporučujemo da odigrate 2 koju kladionica 1xbet plaća sa zaista sjajnom kvotom 1.85.


Dodik: Nisam protiv SAD i EU,ali jesam protiv držanja lekcija\nIzvor: Radio Televizija Vojvodine, 14.Jan.2018, 01:10\nBiti dosledan ne znači biti tvrd, kaže predsednik RS Milorad Dodik povodom primedbi da vodi tvrdu politiku prema Zapadu uz napomenu da on nije protiv SAD ili EU, ali da jeste protiv, kako kaže, "njihovog razbacivanja i držanja predavanja u mojoj zemlji".\n"Treba li da budem mekan prema onima koji nam vitalna nacionalna prava u kontinuitetu osporavaju? Ambasadori nisu države, iako ovde upravljaju situacijom. Nisam ja protiv Amerike, >> Pročitaj celu vest na sajtu Radio Televizija Vojvodine << EU, bilo koga, ali jesam protiv njihovog razbacivanja, držanja predavanja u mojoj zemlji. Tako ne može, neka zamere", rekao je Dodik u intervjuu za "Politiku".\n"Naša politika nije tvrda i podrazumeva uvažavanje. Biti dosledan ne znači biti tvrd. Ne tražim konflikt, ali ne mogu biti servilan. Imamo opozicju koja je dovoljno mekana", smatra Dodik.\n"Neće ni nas biti, na primer, 4. jula, kod onih koji drže do toga, ili na proslavama EU, ako već nisu hteli kod nas", poručio je predsednik RS.\n"Visoki gosti dolaze na jubileje, zašto moraju svake godine. Može svako sad da se nešto pita, ali kako im ne padne na pamet da se upitaju da li bismo imali toliko zvaničnika iz Srbije da je Vučić bio protiv toga. Mogu samo zahvaliti Vučiću za sve što je uradio za RS, od investicija do političkog stava da poštuje Dejton i dogovor unutar BiH, uvek uz napomenu da voli RS", rekao je Dodik i podsetio da je i Brnabić nedavno bila na donatorskoj večeri u RS, sa velikom donacijom.\n"Mi ne možemo da utičemo na to kakva će biti EU, ali možemo razmišljati u šta nas guraju. U međuvremenu, naravno, radićemo na evropskim vrednostima jer one nam trebaju. Ali ako nismo vidljivi kao RS, na tom putu nas nema ", naglasio je Dodik.\n"To smo odbacili i došli do mehanizma koordinacije, koji preko 70 odsto pitanja za EU delegira na entitete. Poštujte to. Vidite li možda nešto pogrešno u takvoj politici? Hoćete da naše resurse damo u ruke nekom drugom? Ja eto neću, biram da budem 'arogantan'. Najviše evropskih sugestija iz agende ispunila je RS, dok to nisu uradile FBiH i nivo BiH. Navikli su se da mi možemo biti samo loši, ili podanici. Neki su se previše zaigrali. E, meni takva Bosna ne treba", rekao je Dodik.\n"A ovo što Izetbegović govori o tobož napadima je smešno. Čisto hipotetički, neće dobiti dozvolu federalne policije, jer to neće podržati Hrvati. Vojska ne može biti upotrebljena bez odluke tri člana Predsedništva Bih. Može da odvoji nešto svoje pa napravi paravojne formacije. Ali u Republici Srpskoj stoji legalna policija", rekao je Dodik.\nIzvor: Beta, 14.Jan.2018\nPredsednik Republike Srpske Milorad Dodik izjavio je da on vodi doslednu, a ne konfliktnu politiku i poručio da nije protivnik Sjedinjenih Američkih Država i Evropske unije, ali da se protivi "njihovom razbacivanju i držanju predavanja"."Treba li da budem mekan prema onima koji nam vitalna nacionalna...


ČETVRTAK, 9. FEBRUAR U 20.00\nBogdan Čavić (DJ Grappelli)\nje završio muzičku gimnaziju Mokranjac, a potom studije violine na Mozarteum visokoj školi u Salzburgu. Pored klasične muzike, gaji veliko interesovanje za Jazz, Blues i ostale muzicke zanrove. Nastupa u Jazz Bendovima i eksperimentiše sa Zeta Midi violinama. Dugo godina nastupao kao DJ u Austriji, Nemačkoj, Italiji, Švajcarskoj, Francuskoj ali posle završenih studija, Osnivač agencije “DJEXPRESS” Srbija. Pravi aranžmane, određuje stil, uklapa najrazličiteije kompozicije u jedan izbalanstiran i odmeren mix. Zahvaljujući njegovom studiju, naši aranžmani su snimljeni i sačuvani da traju.


Toyota Corolla postaje hibridni "hot heč"?!\n13 Avg 2018 - 08:30 Top secret Link\nIako je nova Toyota Corolla i više nego sposobna da parira ostalim kompaktnim hečbek modelima iz segmenta, još uvek nije na nivou popularnih "hot heč" automobila kao što je na primer, Volkswagen Golf GTI.\nMeđutim, to bi uskoro moglo da se promeni, s obzirom da japanski proizvođač planira "hot heč" varijantu nove generacije modela Corolla, s tim što ona možda neće ići tradicionalnim putem, odnosno, nju neće pokretati samo SUS motor koji snagu šalje prednjim točkovima. Umesto toga, kako je rekao glavni inženjer kompanije Toyota, Jasuši Ueda, Corolla u "hot heč" izdanju bi mogla da dobije hibridni pogonski sklop. Naime, Ueda je priznao da je trenutno nekoliko opcija aktuelno, ali da kompanija tek treba da odluči da li je put hibridizacije ujedno i pravi put.\n"Meni to zvuči odlično", rekao je on kada je upitan o mogučnosti hibridnog modela Corolla, i dodao je da je pred njim i kompanijom uopšte, mnogo istraživanja i razmišljanja. "Još uvek nemamo detaljan plan. Naravno, ideja o hibridnom hot heč modelu zvuči sjajno", naveo je. Funckioner kompanije Toyota je naveo i da bi Corolla u "hot heč" izdanju mogla imati benzinski SUS agregat koji bi snagu slao prednjim, i elektromotor koji bi snagu slao zadnjim točkovima.\nMeđutim, dok se Corolla "hot heč" ne pojavi na tržištu, kupcima je na raspolaganju standardna hečbek varijanta koja se prodaje po ceni od oko 18.000 evra.


Konvencija Montre pod znakom pitanja: U Turskoj uhapšeno 10 admirala - SAHAR Balkan\nKonvencija Montre pod znakom pitanja: U Turskoj uhapšeno 10 admirala\nApr 05, 2021 11:06 Europe/Sarajevo\nSaharTV - Turska policija uhapsila je 10 penzionisanih admirala koji su potpisali pismo u zaštitu konvencije Montre, javlja Anadolija. Kako se navodi, još 4 admirala su pozvana na ispitivanje u Tužilaštvo.\nU nedelju je objavljeno pismo 103 turska admirala u penziji u kojem su nazvali konvenciju Montre diplomatskom pobjedom Turske, koja je vratila Ankari njena suverena prava nad moreuzom Bosfor i Dardaneli i naglasili nedopustivost diskusija o revidiranju ovog sporazuma zbog projekta kanala „Istanbul“ koji će prolaziti paralelno sa moreuzom Bosfor i povezivati Mramorno i Crno more.\nU pismu se izražava mišljenje da je potrebno sačuvati postojeći Ustav Turske, u trenutku kada turski predsjednik Redžep Tajip Erdogan traži da se napiše novi. Oni osuđuju „pokušaje da se pokaže kako Oružane snage Turske odstupaju od zavjeta osnivača republike Mustafe Kemala Ataturka“.\nObraćanje admirala već su osudili predsjednik parlamenta Turske Mustafa Šentop, potpredsjednik Fuat Oktaj, šef odjeljenja za komunikacije u administraciji predsjednika Turske Fahretin Altun, portparol predsjednika Ibrahim Kalin i nekoliko ministara. Ministarstvo odbrane je u pisanoj izjavi navelo da su autori obraćanja zaslijepljeni zavišću i da ne žele da vide uspjehe Oružanih snaga zemlje“, već samo žele da nanesu štetu vojsci i demokratiji. Tužilaštvo Ankare je saopštilo da su pokrenuli istragu ovim povodom.\nRanije je predsjednik Turske Redžep Tajip Eerdogan izjavio da konvencija Montre o režimu prolaska brodova kroz moreuz Bosfor neće važiti za novi kanal „Istanbul“. U isto vrijeme, šef diplomatije Turske Mevlut Čavušoglu naglasio je da projekat nema za cilj da Turska poništi navedenu konvenciju.\nKonvencija Montre iz 1936. godine definiše status moreuza Bosfor i Dardanele, a također ograničava prisustvo ratnih brodova necrnomorskih država u vodenom području tokom perioda od tri sedmice. Pored toga, konvencija predviđa da do devet takvih brodova čija ukupna tonaža ne prelazi 30 hiljada tona, može istovremeno biti u Crnom moru.\nPucnjava u Indijanapolisu: Više ljudi stradalo, napadač se ubio\nUnatoč pandemiji, kineska ekonomija zabilježila ogroman rast od 18,3 posto\nSukob turskog i grčkog ministra na zajedničkoj konferenciji


Ivan Bosiljčić završio dva projekta u Rusiji - TV Exposed\nGlumac Ivan Bosiljčić proveo je pet meseci u Rusiji gde je radio na dva projekta. U pitanju su serija “Kazanova u Rusiji” od koje se prema opštem mišljenju u Rusiji mnogo očekuje, i film “Ruski rob” u kojem se našao u ulozi turskog sultana. U izjavi za TV dodatak “Večernjih novosti” Bosiljčić se dotakao i ...\nGlumac Ivan Bosiljčić proveo je pet meseci u Rusiji gde je radio na dva projekta.\nU pitanju su serija "Kazanova u Rusiji" od koje se prema opštem mišljenju u Rusiji mnogo očekuje, i film "Ruski rob" u kojem se našao u ulozi turskog sultana.\nU izjavi za TV dodatak "Večernjih novosti" Bosiljčić se dotakao i te teme, i rada u Rusiji.\n"Oko pet meseci proveo sam van Srbije, živeo sam u Sankt Peterburgu. Zahvaljujući dobroj organizaciji, moja porodica je najveći deo tog vremena provela sa mnom. Snimanje je iziskivalo napore i veštine koje nikada do sada nisu od mene tražene. Imali smo svakodnevno šestočasovne koreografske probe za scene balova, a paralalno s tim, probe mačevanja za dvoboje," rekao je glumac.\nZbog svega toga Ivan se osetio kao da je ponovo u đačkoj klupi.\n"Sve što sam učio kao tinejdžer na Akademiji, sada ponovo učim na ruskom. Ponovo sedim u klupi, ispred mene profesor ruskog piše kredom na tabli. Pred samo snimanje imam časove, i naučio sam novi jezik kojem sam se oduvek divio," rekao je on.


Katnić da kaže šta je uradio sa šetalištem - Vijesti.me\nšetalište u Petrovcu u veoma lošem stanju\nŠef parlamenta pozvao SDT da mu odgovori šta se dešava sa jednom od najvećih korupcionaških afera Edit\n8761 pregleda 7 komentar(a)\nŠetalište u lošem stanju (Foto: Vuk Lajović)\nVuk Lajović 10. decembar 2019, 15:59 ažurirano 10. decembar 2019, 15:59\nŠef budvanskog parlamenta Krsto Radović, nakon što ni poslije punih pola godine nije dobio odgovor, uputio je urgentni zahtjev glavnom specijalnom tužiocu Milivoju Katniću da Skupštini opštine dostavi informaciju da li će biti podignuta optužnica i u kojoj je fazi predmet jedne od najvećih korupcionaških afera - izgradnji šetališta u Petrovcu.\nPromenada uz petrovačku plažu, koja je trebalo da bude završena prije deceniju, „pojela“ je nevjerovatnih sedam i po miliona eura, koliko je tadašnja DPS-SDP vlast potrošila za nikada završenu 1,6 kilometara dugu pječašku stazu. Milioni su otišli u džep članovima budvanske kriminalne grupe, a Katnićev tim u nekoliko navrata je uzimao dokumenta iz Opštine, ispitivao opštinske funkcionere, službenike, te graditelje, angažovao vještake...\nRadović, inače predstavnik Demokrata, traži od Specijalnog tužilaštva da se izjasni, jer se šetalište sada nalazi u veoma lošem stanju, a Opština planira da uloži novac kako bi ga sanirala.\n„Još 15. maja sam se obratio vrhovnom državnom tužiocu Ivici Stankoviću da nam dostavi informaciju o predmetu koji se odnosi na izgradnju šetališta u Petrovcu. Odgovoreno je 27. maja dopisom u kome je navedeno da je Specijalno državno tužilaštvo nadležno u ovom predmetu, te da su oni proslijedili dopis 9. jula. S obzirom na to da još uvijek nisam dobio tražene informacije, prinuđen sam da vam se ponovo obratim zbog situacije u kojoj se nalazi šetalište, koje zahtijevaju vaše hitno reagovanje“, navodi se u dopisu Radovića upućenom Katniću, u koje su „ Vijesti“ imale uvid.\nBrojna oštećenja i nezavršeni radovi(Foto: Vuk Lajović)\nRadović je Katniću dostavio i fotodokumentaciju ruiniranog šetališta.\n„Usljed nevremena, šetalište je velikim dijelom oštećeno. Konkretno, oštećen je javni gradski toalet u čiju izgradnju je uloženo 270 hiljada eura. Privatna lica prilikom izgradnje svojih objekata, šetalište koriste za prevoz građevinskog materijala, što dovodi do novih oštećenja, za šta vam i prosljeđujem fotografije. To ne samo što može uticati na sam postupak izvođenja dokaza u postupku koji vodite, već i do tjelesnih povreda osoba koje se tu kreću, čemu smo nažalost bili svjedoci“, ističe Radović.\nOd podsjeća da je završetak izgradnje šetališta u Petrovcu jedna od prioritetnih investicionih aktivnosti Opštine Budva, koju je neophodno predvidjeti budžetom za narednu godinu.\n„Molim vas da dostavite informaciju u kojoj se fazi nalazi predmetni postupak, te omogućite da lokalna samouprava planira i realizuje investicione projekte neophodne za završetak šetališta, u isto vrijeme ne dovodeći u koliziju sa postupkom koji je u toku“, istakao je Radović.\nPoziv tužiocima da ispitaju slučaj prije osam godina je stigao od tada najjače opoziciona partije u Budvi - SNP-a. Oni su još u decembru 2011. godine apelovali na tadašnju specijalnu tužiteljku Đurđinu Ninu Ivanović da otvori istragu, optužujući lokalnu DPS-SDP vlast za milionske malverzacije.\nPotrošili sedam i po miliona, a nisu ga završili\nJedina zvanična računica koliko novca je potrošeno u izgradnju šetališta je ona iz 2013, kada je gradom još upravljao DPS- SDP, a već je procesuirano nekoliko korupcionaških afera.\nPrema tadašnjim podacima Sekretarijata za investicije iz 2013. godine, izgradnja šetališta koštala je 6.063.286 eura, a popločavanje dodatnih 1,45 miliona.\nU izvještaju o izvedenim radovima Sekretarijata piše i da su pripremni radovi koštali 425.000, a zemljani 1.600.000 eura. Za gornji sloj - postavljanje tampona i betona, potrošeno je 324.000 eura, zidovi i pločasti propusti koštali su 854.000, a vodvodna, fekalna i atmosferska kanalizacija 1,8 miliona eura.\nPrema istim navodima, za izgradnju elektroinstalacija iz kase Budve otišlo je 479.000 eura. Kao primjer neracionalne potrošnje, opozicija godinama potencira priču da je izgradnja javnog toaleta koštala 274.000 eura. Iz Opštine su, međutim, odgovarali da je riječ o objektu površine 382 kvadrata, u kome se osim javnog toaleta nalaze i dva poslovna prostora, prostor za plažni mobilijar, natkriveni plato i terasa.


U Rusiji se pojavio novi sistem za plaćanje „Helou“ - 19.04.2022, Sputnik Srbija\nU Rusiji se pojavio novi sistem za plaćanje „Helou“\nU Rusiji se pojavio novi platni sistem „Helou“ koji je registrovala Centralna banka Rusije, navodi se u saopštenju na sajtu regulatora. 19.04.2022, Sputnik Srbija\nOperator sistema je „Transkapital banka“. Zaključno sa 1. februarom 2022. godine banka je zauzimala 38. mesto po imovini među svim ruskim bankama, piše ruski portal „Cargrad“.Prema podacima sa sajta platnog sistema „Helou“, sistem je „skup platnih usluga i organizacija za obezbeđivanje novčanih transakcija“.Podsetimo, nakon početka ruske vojne operacije u Ukrajini Evropska unija je isključila iz sistema SVIFT devet velikih ruskih banaka. Taj sistem obuhvata više od 11.000 najvećih organizacija iz gotovo svih zemalja sveta.Centralna banka Rusije je na to odgovorila formiranjem analognog Sistema za prenos finansijskih poruka. Sredinom aprila je saopšteno da je ukupan broj korisnika Sistema za prenos finansijskih poruka premašio 330 banaka i kompanija.\nrusija, rusija – ekonomija, ekonomija, kriza u ukrajini, platni sistem, plaćanje, finansije, ruska centralna banka\n© Sputnik / Vladimir Astapkovič / Uđi u foto-galerijuDan otvorenih vrata u Banci Rusije\nU Rusiji se pojavio novi platni sistem „Helou“ koji je registrovala Centralna banka Rusije, navodi se u saopštenju na sajtu regulatora.\nOperator sistema je „Transkapital banka“. Zaključno sa 1. februarom 2022. godine banka je zauzimala 38. mesto po imovini među svim ruskim bankama, piše ruski portal „Cargrad“.\nPrema podacima sa sajta platnog sistema „Helou“, sistem je „skup platnih usluga i organizacija za obezbeđivanje novčanih transakcija“.\nPodsetimo, nakon početka ruske vojne operacije u Ukrajini Evropska unija je isključila iz sistema SVIFT devet velikih ruskih banaka. Taj sistem obuhvata više od 11.000 najvećih organizacija iz gotovo svih zemalja sveta.


Berane: Uhapšen Aleksandar Savović i još dva napadača na Tomkića (VIDEO) | Aktuelno\nNaslovna CRNA GORA Berane: Uhapšen Aleksandar Savović i još dva napadača na Tomkića (VIDEO)\nBerane: Uhapšen Aleksandar Savović i još dva napadača na Tomkića (VIDEO)\nBožović je kazao da su zajedno sa Sektorom kriminalističke policije u kratkom roku rasvijetlili podmetanje požara na radnji u vlasništvu Tomkića.\nNačelnik centra bezbjednosti u Beranama Miodrag Božović saopštio je danas da su uhapšene još dvije osobe koje su fizički napale Igora Tomkića. Podsjetimo, beranska poliija ranije je uhapsila Aleksandra Savovića, zbog sumnje da je zapalio prodavnicu Igora Tomkića. Savović je, prema navodima medija, priznao nedjelo i preuzeo na sebe svu odgovornost.\n„Policija je u stalnoj komunikaciji sa porodicom Tomkić i neće dozvoliti da bilo ko ugrozi njihovu sigurnost ili izvrši napad na njihovu imovinu. Preduzeće sve mjere i radnje iz svoje nadležnosti kako bi porodica Tomkić bila bezbjedna i osjećala se bezbjedno u Beranama“, rekao je Božović.\nRanije danas inspektori policije nijesu isključili mogućnost da je Savović, koji je već ranije zatvaran, odabran da se žrtvuje za ostale članove bande koja ordinira po Dolcu i maltretira porodicu Tomkić.\nNa zvaničnom Fejsbuk profilu Savjeta za građansku kontrolu rada policije saopšteno je da je rasvijetljena paljevina imovine Tomkića.\n”To je važna poruka i potvrda sposobnosti Uprave policije da garantuje i obezbijedi efikasnu zaštitu lične i imovinske sigurnosti svakog građanina Crne Gore”, navodi se u objavi.\nVlada Crne Gore juče je na telefonski održanoj sjednici jednoglasno odlučila da odmah izdvoji i uplati 12.000 eura porodici Igora Tomkića iz Berana.\nOve ostale cuvaju za sledeca nedjela


Pojavljivanje predsednice Evropske komisije Ursule fon der Lajen u promotivnom predizbornom spotu Hrvatske demokratske zajednice je krajnje kontroverzno i zabrinutost zbog toga je potpuno osnovana, izjavila je danas Evropski ombudsman Emili O’Rajli.\nOna je istakla da će prigovor na postupak Fon der Lajen koji je uputila nevladina organizacija „The Good Lobby“ i još jedno udruženje proslediti Evropskoj komisiji i Evropskom parlamentu, prenosi Politiko.\nFon der Lajen i potpredsednica Evropske komisije Duravka Šuica pojavile su se u predizbornom spotu HDZ, koji je emitovan uoči parlamentarnih izbora u Hrvatskoj, i podržale su premijera Andreja Plenkovića.\nU prigovoru koji je uputila NVO „The Good Lobby“ navodi se da je Fon der Lajen prekršila kodeks EK, koji striktno zabranjuje svako mešanje u nacionalne politike, izuzev u izuzetnim okolnostima, kada je to dozvoljeno.\nŠto je još gore, ukazuje se, dovodi se u pitanje čitav sistem, jer je predviđeno da upravo predsednik Evropske komisije nadgleda i obezbedi poštovanje kodeksa.\n„Vaša zabrinutost je potpuno osnovana. Nejasno je kome bi predsednik EK trebalo da najavi da će učestvovati u izbornoj kampanju u nekoj državi. Možda je neophodno da se napravi poseban kodeks ponašanja samo za predsednika“, navodi se u pismu koje je O’Rajli uputila NVO „The Good Lobby“.\nOna je navela da je EK priznala da je učešće Fon der Lajen u promotivnom spotu bila greška i obećano je da će se sprovesti odgovarajuća procedura, kako se takve greške više ne bi ponavljale.


Princeza Katarina u humanitarnoj misiji u Novom Selu i Vrnjačkoj Banji – Fond NJ.K.V. Princeze Katarine\nPrinceza Katarina u humanitarnoj misiji u Novom Selu i Vrnjačkoj Banji\nNjeno Kraljevsko Visočanstvo Princeza Katarina posetila je danas Novo Selo i Vrnjačku Banju u pratnji dr Nade Milosavljević, članice medicinskog odbora humanitarne organizacije Lajflajn Čikago koja je pod pokroviteljstvom Princeze Katarine.\nPrinceza Katarina i dr Nada Milosavljević posetile su u Novom Selu vrtić “Princeza Katarina” koji je sagrađen zahvaljujući donaciji Dr Nade Milosavljević čiji su preci upravo iz ovog sela. U spomen na svog deku i svoju baku Dr Milosavljević je odlučila da pruži svoj doprinos razvoju i napretku Novog Sela, a izgradnja dečijeg vrtića veliki je doprinos u toj misiji. Nakon izgradnje i kompletne adaptacije ove ustanove koja nosi ime Njenog Kraljevskog Visočanstva Princeze Katarine, Dr Milosavljević je uspela da obezbedi i sredstva za uređenje kompletnog igrališta za decu koje sadrži duple ljuljaške, duple tobogane i sve ostalo sto je potrebno da bi mališani uživali u igri i što bezbrižnijem detinjstvu. Direktorka predškolske ustanove “Radost” g-đa Dragana Hadži Ristić i zamenik predsednika opštine Vrnjačka Banja g-din Ivan Džatić, zahvaliki su se Princezi Katarini i dr Nadi Milosavljević što aktivno pružaju doprinos u razvoju kako predškolske ustanove “Radost” u Vrnjačkoj Banji, tako i celoj opštini.\nNakon obilaska vrtića, Princeza Katarina i dr Nada Milosavljević posetile su Vrnjačku Banju i obišle Dom zdravlja ove živopisne varoši, kako bi se upoznale sa njihovim potrebama i pomogli da se obezbedi neophodna medicinska oprema. Princeza Katarina je u razgovoru sa dr Vesnom Malicanin, direktorkom Doma zdravlja najavila da će se potruditi da u bliskoj budućnosti zajedno sa saradnicima iz svoje humanitarne Fondacije obezbedi neophodnu medicinsku opremu ovoj zdravstvenoj ustanovi jer lekari i medicinsko osoblje Doma zdravlja zaslužuju bolje uslove rada, a građani zaslužuju bolje i efikasnije lečenje.


Najbolji svetski gradovi kulture i umetnosti | Lifestyle | Putovanja\nNajbolji svetski gradovi kulture i umetnosti 0 Podeli PODELI TWEET POŠALJI E-MAIL\nNajbolji svetski gradovi kulture i umetnosti\nNema ništa inspirativnije od grada sa dubokom istorijom i bogatom kulturom koju tek treba do detalja istražiti i otkriti. Ako ste i vi pasionirani zaljubljenici u umetnost, sigurni smo da ćete se oduševiti sledećim gradovima....\nIzvor: Foto: Instagram / visitbarcelona\nOmiljeni gradovi u svetu za umetnost i kulturu- muzički i plesni centri, muzeji i pozorišta, kao i mesta u kojima su rođeni najveći umetnosti predstavljaju najpopularnije destinacija za turiste širom sveta.\n(5 najboljih svetskih muzeja koje morate posetiti)\nPredstavljamo vam najbolje svetske gradove koje spajaju kultura i umetnost:\nŠetnja, ili bolje rečno, vožnja brodom kroz Briž je kao pravo malo putovanje: unakrsni kanali kroz očuvanu istorijsku građu koja datira iz 13. veka, kada je flamanski grad bio centar umetnosti i trgovine, ali i više nego duplo veći od Londona.\nGrad je još uvek popularna destinacija za ljubitelje arhitekture, koji prvenstveno dolaze kako bi videli najlepše delove Briža: trg Markt koji okružujuBelfry of Bruges ili Belfort, zvonik do čijeg vrha vodi 366 stepenica i zgrada pokrajinskog suda sagrađena u neogotičkom stilu- kao i susedni trg Burg Square. Pored toga, mnogi posetioci nikada ne zaobilaze pivnicu Fort Lapin, smeštenoj u tvrđavi 17 veka na periferiji grada, koja je sama po sebi umetnost.\nThe Sound of Music možda je prva asocijacija na Salzburg, ali se muzičko blago proteže mnogo dalje od toga. Grad je ponosan što je rodno mesto Wolfgang Amadeus Mozarta i dalje domaćin događaja Mozart Week, u okviru koga se održava počasni koncert i festivala opere, svake godine u januaru mesecu.\nGodišnji Salzburg festival se takođe pohvaliti značajnim reperotarom pozorišta, od Shakespeare do Becketta, kao i muzičkim nastupima u gradu, svakog leta. Pored ljubitelja muzike, ovaj grad oduševlja i ljubitelje ahitekturi, te nudi šetnju kroz Altstadt (“Old Town”) u kome se nalaze besprekorno očuvane zgradae koje datiraju iz srednjovekovnog i baroknog perioda.\nAuthor: Martin Siepmann Software:Adobe Photoshop CS6 (Windows) Created: 2012:08:14 19:39:08\nČarloston ima svoje dragulje: pozorište Dock Street, prvi objekat u zemlji posvećen dramskim predstavama, Beaux-Arts Gibbes muzej umetnosti, živu muzičku i noćnu scenu koja je aktivna od vremena kada se grad susreo sa gusarima. Upravo to je ono što je uticalo na popularnost ove destinacije, koja je najpoznatija po svojom umetniičkoj i kulturnoj sceni. U njemu možete provesti sate, koračajući kaldrmisanim ulicama French Quarter- a ako se izgubite, ljubazni stanovnici grada će vas sigurno uputiti ka pravom smeru.\nČesto bačen u drugi plan zbog veliog, kosmopolitskog rivala koji se nalazi na severu, Boston zapravo ima mnogo toga da ponudima onima koji vole lepe stvari. Za početnike, grad je veoma privlačan: šetnja vetrovitim ulicama u kraju North End ku kojima ćete proći kroz najaromatičnije mirise italijanske kuhinje, vožnja biciklom uz reku Charles, pored koje se sa desne strane nalazi Cambridge, dok se Boston nazire preko reke. Posebno je intersantno upoznavanje američke istorije putem Freedom Trail linije, koja će vas razvoziti duž celog grada. Ali mnogo neopisive lepote se krije iza zatvorenih vrata u Institute of Contemporary Art koji se nalazi pored revitalizovane obale grada, kao i stari Museum of Fine Arts, i privatne kolekcije muzeja Isabella Stewart Gardner Museum. Ako je undergrand rok scena više vaš izbor, samo pitajte jednog od 250 000 studenta u gradu za predlog- sigurni smo da će vam dati najbolji predlog.\nNa visini većoj od 11 000 metara, smeštena na tibetanskom platou, Ljasa je uprkos svemu uspela da zadrži svoj jedinstveni kulturni identitet. Nakon aneksije od strane Kine, 1950 godine, ona je nastavila da se suočava sa autoritativnim vladavinama i Kulturnom revolucijom- ali je uvek čuvala svoje mesto kao prestonica autonomne regija Kine, zadržavajući svoju bogatu istoriju i budistričku tradiciju živom. Pored toga, Ljasa se može pohvaliti sa čak tri kulturna blaga koja su pod zaštitom Unesca, a jedna od njih je svakako Potala palata, jedna od kuća kuće Dalaj Lame.\nBudimpešta ima istoriju koja seže 2000 godina unazad, a njen kulturni vrhunac je bio 1800. godine, kada su dva grada Buda i Pest spojeni u jedan. Iako se susrela sa viševekovnim ratovima i političkim nemirima, Budimpešta je i dallje zapanjujuće lep grad, obeležen renesansnom, baroknom i secesijskom arhitekturom, ali i ruševinama drevnog rimskog grada. Muzeja ima u izobilju, uključujuči jedan posvećen istoriji muzike, i drugim mađarskim narodnim tradicijama.\nNajveći katalonski ponos predstavlja Gaudijev dom, psihodelično remek-delo La Sagrada Familia i park Guelj. Takođe, Muzej Picasso, sa 3 5000 radova španskih majstora i trg Gothic Quarter, u samom centru starog grada- predstavljaju tragove njegove bogate prošlosti. Danas, ovo mesto je cenar kreativne energije, sa živim apstraktnim umetnicima- slikama u El Raval i lokalnim indie rokom u Sidecar Factory Club.\nU zemlji u kojoj je težnja ka savršenstvu može biti opsesija, Kjoto sedi na vrhu te neverovatne japanske strasti za besprekornost. Gde još možete da vidite oko 1600 budističkih i 400 šitoističkih hramova? Ili da učite o japanskim čajnim ceremonijama u Ippodo radnji, o alkoholnom piću sake u Gekkeikan Okura Sake muzeju i japanskoj animaciji u muzeju Kyoto International Manga Museum (KIMM), sve u istom (i dugom!) danu.\nPrestonica stare Bohemije je bila jedan od vodećih evropskih kulturnih centara više od 1000 godina, i predstavlja dom umetničkim revolucionarima poput: Dvořáka, Kafke, Kundera i Václav Havela. Revolucija u umetnosti se i dalje neometano odvija: ovde i dalje možete videti operu ili predstavu u pozorištu Estates Theatre, u kome možete pogledati i premijeru Mozart’s Don Giovanni iz 1787, ali takođe imate priliku da vidite i saznate sve novosti iz sveta umetnosti u Meet Factory, multidisciplinarnoj umetničkoj organizaciji koja okuplja režisere, plesačke trupe i muzičare.\nPostoji dobar razlog zašto svakog dana autobus pun đaka dolazi u Vašington, a osim što predstavlja pravu atrakciju, ova umetnička maršuta doprinosi ubrzanom razvoju američke istorije i kulture. Nezaobilazna mesta za posetu su Posebno je atraktivan muzej novinarstva Newseum, jai u Galerija Renwick Gallery, čiji je nedavni hit izložba Wonder ponudila uvid u impresivnu umenost, kao i National Portrait Gallery sa svojim predsedničkim salama. Važno je napomenuti da se 24. septembra 2017, održati otvaranje Narodnog muzeja afričke istorije i kulture, što predstavlja dugo očekivan događaj.\nPročitajte na sledećoj strani i ostale art destinacije...\nPutovanja Gradovi Putovanje Evropski gradovi


05.02.2016. / 19:53\nNOVI GRAD, Privrednici u Novom Gradu u narednom periodu treba da se bolje udruže nastupaju zajedno i da rade na finalizaciji proizvoda i osiguranju plasmana, zaključeno je danas na sastanku opštinskog Privrednog savjeta.\nNačelnik opštine Novi Grad Snježana Rajilić je, nakon sastanka, rekla da se na području opštine u ovoj godini očekuje snažnija orjentacija na poljoprivrednu proizvodnju uz osiguran plasman proizvoda.\n“To je, uz postojeću proizvodnju, povećanje proizvodnje krastavaca i malina, a poljoprivrednici smatraju da je potrebno pokretanje prerađivačkih kapacita iz oblasti mesne proizvodnje kako bi bili stavljeni u funkciju proizvodni kapaciteti koje već posjedujemo”, kaže Rajilićeva.\nPrema njenim riječima, danas je zaključeno da, nakon posebne sjednice Skupštine opštine koja će biti održana sljedeće sedmice, na kojoj će biti razmatrano stanje privrede, bude organizovan i sastanak sa ministrom poljoprivrede, šumarstva i vodopreivrede Republike Srpske Stevom Mirjanićem.\n“U dijelu tekstilne i drvoprerađivačke industrije potrebno je da se ide na viši stepen obrade i da se podrže proizvodna preduzeća kako bi ostvarili veći izvoz gotovih proizvoda”, rekla je Rajilićeva.\nOna je navela da je ove godine, osim direktnih podsticaja iz budžeta, prvi put u opštinskom programu investicionih ulaganja predviđen iznos od 250.000 KM za podršku malim i srednjim preduzećima i poljoprivredi.\nRajilićeva očekuje da će poboljšanja u oblasti poljoprivrede biti i zbog realizacije IFAD programa koji predviđa podršku poljoprivrednim gazdinstvima u prelasku sa proizvodnje za vlastite potrebe na komercijalnu proizvodnju.\n“Nadamo se da ćemo ove godine uspjeti da napravimo zaokret i da na kraju ove godine imamo dobre rezultate u privredi i poljoprivredi”, rekla je Rajilićeva.\nPredsjednik Privrednog savjeta Savo Stjepanović kaže da će prioritet u radu ovog savjeta biti udruživanje privrednika, razmjena znanja i vještina kako bi u zajedničkom nastupu ostvarili bolje rezultate u poslovanju, što je uslov da se mladi zadrže u ovoj opštini. Srna\nTagovi: izbornovi gradprivredaprivredni savjetsnjezana rajilicvazno


Izvor\tKURIR | BETA\tjun 13, 2018\nŠef Srpske radikalne stranke (SRS) Vojislav Šešelj izjavio je danas da Jorgovanka Tabaković koja je ponovo predložena za guvernerku Narodne banke Srbije (NBS) moralno nepodobna za tu funkciju.On je tokom rasprave u Skupštini Srbije gde se objedinjeno raspravlja o njenom izboru za guvernerku i još nekoliko zakona govorio o kupovini stanova, trošenju državnog novca i navodnom njenom radu isključivo u interesu banaka.\nŠešelj je podsetio na slučaj kada je u hotelsku sobu u Crnoj Gori u kojoj je Tabakovićeva odsela upala jedna osoba i naveo da je to crnogorska služba pratila, jer su znali da je u Budvu donela više stotina hiljada evra i da je nameravala da odatle ode u Rim da bi tamo kupila stan za jednu ćerku.\nOn je rekao da je Tabakovićeva ipak kupila ćerki stan u Rimu, a da je njen zet Nemanja Sekicki postavljen za drugog sekretara ambasade u Rimu kome su mesečna primanja oko 4.500 evra.\n"Samo hiljadu evra manje nego što mesečno legne na račun Jorgovanke Tabaković", rekao je Šešelj.\nOn je podsetio i na to što je njena druga ćerka službenim vozilom RFZO, gde je bila zaposlena, dolazila iz Novog Sada u Beograd da polaže ispite na fakultetu.\nKako je naveo, sa poslanikom SNS Igorom Bečićem je, u kampanji za izbore 2012. godine putovala u inostranstvo po novac za Srpsku naprednu stranku, imali su udes u Madjarskoj a policija im je našla punu kesu evra.\nOn je rekao da Tabakovićeva nekontrolisano troši pare, da kupuje podmetače za noge, kožne prsluke za zaposlene, dekorativne lampe, obezbedjuje ginekološke preglede za zaposlene u NBS i da je potrošila 87.000 evra na uniforme obezbedjenja i protokola.\nŠešelj je govorio i o stanu u Novom Sadu od 144 m2 koji je trebalo da otplaćuje 40 godina, ali za 12 godina nije platila ni jednu ratu pa je Telekom, gde je zaposlena, preuzeo njen dug i otplatio 78.000 evra Jorgovankinog duga.\nPrema njegovim rečima, Tabakovićeva je Miroslavu Bogićeviću, vlasniku Farmakoma "namestila" kredit od 25 miliona evra kod ATP Banke.\nRekao je i da je njen magistarski rad bio dobar, ali joj je osporio doktorat, podsećajući da je doktorirala na Fakultetu za uslužni biznis, Univerziteta Edukons iz Sremske Kamenice gde je diplomirao i Tomislav Nikolić a da joj je mentor bio predsednik Ekonomskog saveta SNS Milenko Dželetović.\nOn je zamerio što NBS nije reagovala posle presude da banke nemaju pravo da klijentima naplaćuju obradu i plaćanje kredita o čemu je Sekretar Udruženja banaka rekao da tu presudu neće da poštuju.\nKazao je i da je Jorgovanka Tabaković jedini guverner koji nije rešio problem kredita u švajcarskim francima.\n"Svi potezi pokazali da Jorgovanka Tabaković radi u interesu bankara, a ne gradjana Srbije koji koriste najskuplje kredite u Evropi", rekao je Šešelj.\nOn je govorio i o visini njenih primanja i njene nekadašnje navode da je plata guvernera previsoka, ali da je ipak kada je došla na funkciju nije smanjila.\nNa navode Šešelja reagovala je poslanica SNS Aleksandra Tomić ističući da bi Tabakovićeva trebalo da podnese tužbu protiv Šešelja za uvredu časti.\nReagovao je i Igor Bečić koji je kazao da je lako proverljivo da on nije imao nikav udes u Madjarskoj i odbacio sve navode Šešelja.\n« "Rekli smo vam pre 10 godina da je Kosovo uslov za EU" Ko je ubio Olivera Ivanovića? »


FS BiH potvrdio: Željo bez evro-licence, Radnik u kvalifikacijama za Ligu Evrope :: Dešavanja u Bijeljini ::\nFS BiH potvrdio: Željo bez evro-licence, Radnik u kvalifikacijama za Ligu Evrope\nOdbijena je žalba FK Željezničar na odluku Prvostepene komisije za licenciranje klubova, koja je potvrđena u cjelosti, te je odbijeno izdavanje licence FK Željezničar Sarajevo za učešće u UEFA takmičenjima u sezoni 2019/2020. godine.\nFudbalski klub Željezničar nije dobio licencu za nastup u Evropi naredne sezone, saopštili su zvanično danas iz Nogometnog/Fudbalskog saveza Bosne i Hercegovine (FS BiH).\nDrugostepena komisija za licenciranje klubova N/FS BiH na jučerašnjoj sjednici odbila je žalbu FK Željezničar.\n"Odbijena je žalba FK Željezničar na odluku Prvostepene komisije za licenciranje klubova, koja je potvrđena u cjelosti, te je odbijeno izdavanje licence FK Željezničar Sarajevo za učešće u UEFA takmičenjima u sezoni 2019/2020. godine", saopšteno je iz FS BiH.\nDrugostepena komisija za licenciranja usvojila je žalbe Čelika, Slobode i Krupe, koji su na kraju dobili licence za nastup u Premijer ligi BiH naredne sezone, s tim da je Krupa ispala u Prvu ligu RS na osnovu ostvarenog rezultata u proteklom šampionatu.\nGeneralni sekretar zeničkog premijerligaša Ismar Huskić istakao je da je Čelik ispunio obaveze i da se sada kreće u potragu za novim trenerom.\n"Mi smo ispunili sve obaveze, koje je FS BiH stavio pred nas. Tako da nismo o tome puno ni razmišljali, jer znali smo da imamo sve uslove", rekao je Huskić i dodao da se Zeničani okreću sklapanju tima za narednu sezonu, ali prije svega imenovanju trenera, jer je Turčin Čihat Arslan završio posao u Zenici te se već vratio u domovinu.\nU narednoj sezoni BiH će u kvalifikacijama za UEFA Ligu šampiona predstavljati Sarajevo. U kvalifikacijama za Ligu Evrope igraće Zrinjski iz Mostara, Široki Brijeg i Radnik iz Bijeljine. Premijer ligu BiH napuštaju Krupa i GOŠK, dok će od naredne sezone u elitnom društvu igrati Velež i Borac.


U susret otvaranju godine - ESQUIRE.RS\nPortonovi želi da promoviše Bokokotorski zaliv i čitavu Crnu Goru širom sveta. Pored velikog interesovanja koje već postoji sa svih krajeva sveta, ova neotkrivena turistička i rezidencijalna destinacija na Mediteranu, pružaće najviši standard usluge i besprekornog luksuza. Lociran na samoj obali mora, u najlepšem delu Bokokotorskog zaliva, Portonovi otvara svoja vrata turistima, jahting eliti, investitorima, poslovnim ljudima i umetnicima širom planete, svima koje povezuje ljubav prema prirodi i kvalitetnom životu.\nD-Marin Portonovi Marina, kapaciteta 238 vezova, počeće sa radom ove godine, neposredno pre otvaranja samog rizorta, i poželeće dobrodošlicu plovilima i superjahtama koje žele da istražuju mediteransku, jadransku i dalmatinsku obalu, a u isto vreme služi kao granični prelaz. D-Marin Portonovi Montenegro Marina u svojoj ponudi će imati heliodrom i brojne druge dodatne pogodnosti. Šoping i sofisticirana ponuda restorana, na samoj obali mora, samo su deo programa rizorta koji će cele godine posetiocima nuditi različite aktivnosti.\nPortonovi se prostire na 26 hektara najlepše pozicije u Bokokotorskom zalivu i posetiocima nudi širok dijapazon aktivnosti za razonodu i kvalitetan odmor. Stanovnici kompleksa Portonovi moći će da biraju između 214 stanova, u prvoj fazi izgradnje obalnog rezidencijalnog dela Portonovi naselja, i Marina rezidencija, koje čine jednospratnice, penthausi i vile, u čijem sklopu će se nalaziti restorani, butici, galerije i saloni najprestižnije svetske ponude, i D-Marin Portonovi marina, duž 1,8 km obale.\nPrvi One&Only u Evropi, čije je otvaranje planirano za letnju sezonu 2020. godine, u svojoj ponudi će imati 113 hotelskih soba i 10 brendiranih vila na samoj obali, sa privatnim vezovima i plažama. Globalno prepoznati Espace Chenot Heath Wellness Spa svojim klijentima će pružiti usluge najvišeg zdravstvenog ranga, kroz svoj naučno utemeljen wellness program, u 17 ordinacija.\nNeki od najznačajnijih svetskih događaja, kada je tržište nekretnina u pitanju, poželeće dobrodošlicu Portonovi rizortu, uz poruku da upravo ovaj projekat započinje novu epohu elitnog turizma u Crnoj Gori, postavljajući je među najatraktivnije destinacije širom sveta.\nUnikatni stanovi u Portonovi rizortu takođe će biti na raspolaganju za iznajmljivanje tokom ove godine. Posetioci će moći da biraju između studio apratmana pa do četvorosobnih stambenih jedinica, a brojne dodatne usluge koje će im biti na raspolaganju upotpuniće svojevrsno iskustvo odmora tokom čitave godine.


Džulijan Asanž — Stranica 2 od 7 — Cenzolovka\nKineski umetnik i disident Aj Vejvej danas je mirno protestovao u Londonu zahtevajući oslobodanje osnivača Vikiliksa Džulijana Asanža (Julian Assange) ispred suda koji ove nedelje razmatra zahtev za njegovo izručenje u SAD.\nPredsednik SAD Donald Tramp ponudio je da pomiluje osnovača "Vikiliksa" Džulijana Asanža ukoliko on otkrije izvor koji je hakovao imejlove Demokratskog nacionalnog komiteta pred američke predsedničke izbore održane 2016. godine, rečeno je londonskom sudu.\nSaslušanje o izručenju osnivača Vikiliksa Džulijana Asanža Sjedinjenim Američkim Državama biće nastavljeno u ponedeljak pred sudom u Londonu jer su rezultati testa pokazali da je advokat za koga se sumnjalo da je zaražen negativan na korona virus, saopštio je danas Vikiliks.\nBritanska sudija je u ponedeljak rekla da osnivač Vikiliksa Džulijan Asanž mora da prisustvuje sledećem pipremnom ročištu procesa o svom izručenju SAD, osim ako ne dostavi medicinske dokaze koji bi opravdali njegovo odsustvo.\nAdvokati osnivača "Vikiliksa" Džulijana Asanža zahtevaće njegovo uslovno oslobađanje uz kauciju zbog rizika od zaraze koronavirusom u zatvoru, saopšteno je iz te kompanije.\nU prvoj nedelji saslušanja Džulijana Asanža pokazalo se da i u sudnici on ima isti tretman koji je doveo do toga da i dalje deluje dezorijentisano i istraumirano. Nije mu dozvoljeno da sedi sa advokatom, izolovan je iza neprobojnog stakla, što je predstavnica Reportera bez granica uporedila sa kavezima na suđenjima u Azerbejdžanu\nŽulijan Asanž, jedan od osnivača Vikiliksa, otkrio je imena izvora koji su potom „nestali" pošto ih je on doveo u opasnost, saopšteno je na prvom sudskom ročištu u Londonu.


„Chalaban bend“ u Madlenianumu - Rebelgrade\n„Chalaban bend“ u Madlenianumu\nPočetna » Kultura » Muzika » „Chalaban bend“ u Madlenianumu\nKako zvuči muzička fuzija gnaw-a i jazz-a u izvođenju maronkanske grupe “Chalaban benda” iz Budimpešte, domaća publika imaće prilike da čuje 8. marta na velikoj sceni Madlenianuma.\n“Chalaban bend” zasviraće u čast 65 godina od uspostavljanja diplomatskih odnosa između Maroka i Srbije, koje se obeležava u ovoj 2022. godini. Upravo u znak višedecenijske saradnje i prijateljskih odnosa Ambasada Kraljevine Maroko u Beogradu pripremila je program sa nizom umetničkih i kulturnih aktivnosti (muzički koncerti, filmski festivali, književne konferencije) u saradnji sa srpskim partnerima, sa ciljem predstavljanja bogate i raznovrsne marokanske kulture.\nMarokanski muzičar Said Tichiti je 1999. godine osnovao Chalaban Bendu glavnom gradu Mađarske. Bend je veoma aktivan na svetskoj muzičkoj sceni centralne i istočne Evrope i na veoma originalan način testira otvaranje marokanske muzike ka tradicionalnoj muzici srednje Evrope, kao i ka balkanskom i ciganskom stilu.\nA post shared by Isabel Noémi Bartos (@bni_bynono)\nVođa benda, Said Tichiti, poreklom je iz grada Guelmima na jugu Maroka, a diplomirao je na Dramskom institutu u Rabatu. Na početku svoje muzičke avanture odabrao je da se bavi muzikom koji potiče odakle su njegovi roditelji, i to stilovima Gnava, Ganga, Hasani i Guedra.\nSa željom da spoje instrumente i melodije juga i severa, istoka i zapada, oni svojim radom prevazilaze okvire vizije narodne muzike. To je razlog zašto je svaki koncert ili album Chalaban benda ispunjen pustinjom i duhovnošću kroz koje se prožimaju melanholočne melodije srednje Evrope, a na kraju se čuje prizvuk transa.\nChalaban bend do sada ima 6 albuma: Marokanski nomad, Marokansko proleće, Al Baraka, Nejdeb, Slobodan hašiš i najnoviji Gleimim, koji je bend predstavio u Palati umetnosti u Budimpešti, na svom odmah rasprodatom koncertu.